text:
8/2018. (VI. 22.) HM rendelete a külföldi szolgálatot teljesítők egyes járandóságairól.
A honvédek jogállásáról szóló 2012. évi CCV. törvény 238. § (2) bekezdés 30. pontjában kapott felhatalmazás alapján, a Kormány
tagjainak feladat- és hatásköréről szóló 94/2018. (V. 22.) Korm. rendelet 107. §-ában meghatározott feladatkörömben eljárva,
a X. Fejezet tekintetében a  közalkalmazottak jogállásáról szóló 1992. évi XXXIII. törvény 85.  § (5)  bekezdés r)  pontjában
és (7)  bekezdés a)  pont ac)  alpontjában kapott felhatalmazás alapján, a  Kormány tagjainak feladat- és hatásköréről szóló
94/2018. (V. 22.) Korm. rendelet 107. §-ában meghatározott feladatkörömben eljárva,
a XI. és a XII. Fejezet tekintetében a honvédelemről és a Magyar Honvédségről, valamint a különleges jogrendben bevezethető
intézkedésekről szóló 2011. évi CXIII. törvény 81. § (2) bekezdés f ) pontjában kapott felhatalmazás alapján, a Kormány tagjainak
feladat- és hatásköréről szóló 94/2018. (V. 22.) Korm. rendelet 107. §-ában meghatározott feladatkörömben eljárva,
a 85.  § (2)  bekezdése tekintetében a  külképviseletekről és a  tartós külszolgálatról szóló 2016. évi LXXIII. törvény 59.  §
(4)  bekezdésében kapott felhatalmazás alapján, a  Kormány tagjainak feladat- és hatásköréről szóló 94/2018. (V. 22.)
Korm. rendelet 107.  §-ában meghatározott feladatkörömben eljárva – a  Kormány tagjainak feladat- és hatásköréről szóló
94/2018.  (V.  22.) Korm. rendelet 138.  § 2.  pontjában meghatározott feladatkörében eljáró külgazdasági és külügyminiszterrel
egyetértésben –
a következőket rendelem el:
I. FEJEZET
ÁLTALÁNOS RENDELKEZÉSEK 1. A rendelet hatálya
1. § (1) Nem jogosult az e rendeletben foglalt juttatásokra
a) az állománynak a honvédek jogállásáról szóló 2012. évi CCV. törvény (a továbbiakban: Hjt.) 46. § (1) bekezdés
a)  pontja szerinti rendelkezési állományba tartozó tagja, kivéve, ha az  e  rendeletben foglalt valamely
juttatás biztosítását a  Magyarországon települő katonai szervezetről szóló, vagy a  Magyar Honvédség
(a továbbiakban: Honvédség) és a  Magyarországon települő katonai szervezet közötti megállapodás
a Honvédség részére előírja,
b) az  állománynak a  Hjt. 46.  § (1)  bekezdés c)  pontja szerinti rendelkezési állományba tartozó azon tagja, aki
nem a honvédelemért felelős miniszter által vezetett minisztérium (a továbbiakban: HM) képzési igényéhez
kapcsolódóan lát el külföldön feladatot, és
c) az állomány Hjt. 117. § (3) bekezdése szerinti illetmény nélküli szabadságon lévő azon tagja, aki nemzetközi
szervezetnél olyan beosztást, munkakört (a továbbiakban együtt: beosztás) tölt be, amely nem esik egybe
a szolgálat érdekével.
(2) A  Honvéd Vezérkar főnökére (a továbbiakban: HVKF) és helyettesére e  rendeletet az  állami vezetői juttatásokról
szóló jogszabály által nem szabályozott kérdésekben kell alkalmazni.
2. Értelmező rendelkezések 2. § (1) E rendelet alkalmazásában
 1. belföldi szolgálati kiküldetés: az egyes költségtérítésekről szóló 19/2013. (IX. 6.) HM rendelet (a továbbiakban:
HM rendelet1) szerinti szolgálati kiküldetés,
 2. családi átalány-költségtérítés: az  állománynak a  honvédek jogállásáról szóló 2012. évi CCV. törvény egyes
rendelkezéseinek végrehajtásáról szóló 9/2013. (VIII. 12.) HM rendelet (a továbbiakban: HM rendelet2) 1.  §
10. pont b), c), g), h), j) és m) alpontja szerint tartós külföldi szolgálatot teljesítő tagja részére a hozzátartozói
külföldi tartózkodásával összefüggésben felmerülő többletkiadásokhoz való hozzájárulás céljából, külföldi
pénznemben folyósított juttatás,
3. családi ellátmánypótlék: az  állománynak a  18 hónapot meghaladó időtartamban a  HM rendelet2 1.  §
10. pont i) alpontja szerint külföldi szolgálatot teljesítő tagja részére a hozzátartozói külföldi tartózkodásával
összefüggésben felmerülő többletkiadásokhoz való hozzájárulás céljából, külföldi pénznemben folyósított
juttatás,
4. engedélyező elöljáró: az  e  rendelet szerinti juttatások kifizetésének és elszámolásának engedélyezésére
jogosult, a (2) bekezdésben meghatározott vezető,
5. felszámítási alap: egyes juttatások számításának alapját képező bázisösszeg,
 6. fogadó fél: a külföldi beosztást biztosító, valamint a külföldi képzést felajánló, és a külföldi tartózkodás során
az állomány tagját esetlegesen anyagilag támogató külföldi vagy nemzetközi szervezet,
 7. juttatásra jogosító gyermek: az  állomány tagja által eltartott, az  állomány tagja, illetve házastársa, élettársa
vér szerinti, örökbe fogadott, nevelt vagy gyámságba vett, a  családok támogatásáról szóló törvény
(a továbbiakban: Cst.) szerinti saját háztartásban nevelt, gondozott gyermeke,
8. harmadik ország: a  Magyarországtól és a  HM rendelet2 1.  § 1.  pontja szerinti állomáshely (a továbbiakban:
állomáshely) szerinti országtól eltérő ország vagy földrajzilag körülhatárolt terület,
9. honvédelmi szervezet: a  Hjt. 2.  § 13.  pontja szerinti honvédségi szervezet, a  Katonai Nemzetbiztonsági
Szolgálat (a továbbiakban: KNBSZ) és a  honvédelemért felelős miniszter (a továbbiakban: miniszter)
fenntartói irányítása alá tartozó köznevelési intézmény,
10. hozzátartozó: az állomány tagjával a külföldi szolgálat ideje alatt közös háztartásban élő, vele életvitelszerűen
együtt lakó házastársa, élettársa (a továbbiakban együtt: házastárs) és juttatásra jogosító gyermeke
addig, amíg a  nemzeti köznevelésről szóló törvény szerinti tankötelezettsége fennáll, továbbá annak
a  tanévnek a  végéig, amelynek időtartama alatt a  gyermek a  20. életévét, a  fogyatékos személyek jogairól
és esélyegyenlőségük biztosításáról szóló törvény szerinti fogyatékos tanuló esetén a  23. életévét betölti,
feltéve, hogy a tankötelezettség megszűnését követően köznevelési intézményben tanul,
11. ideiglenes külföldi képzés: a HM rendelet2 1. § 10. pont i) alpontja szerinti olyan külföldi szolgálat, amelynek
időtartama az elrendelésekor tervezetten nem haladja meg a 90 napot,
12. illetékes logisztikai ellátó szerv: a felszerelések biztosításáért, a logisztikai jellegű feladatok ellátásáért, valamint
a logisztikai jellegű költségek elszámolásáért felelős, a (3) bekezdésben meghatározott honvédelmi szervezet,
13. illetékes pénzügyi ellátó szerv: a  pénzügyi és számviteli feladatok ellátásáért, így különösen a  pénzbeli
járandóságok kifizetéséért, elszámolásáért, a  fogadó fél által nyújtott pénzbeli juttatások beszámításáért
felelős, a (4) bekezdés szerinti honvédelmi szervezet vagy szervezeti elem,
14. jövedelempótló juttatás: a  kötelező egészségbiztosítás ellátásairól szóló törvény (a továbbiakban: Ebtv.)
szerint folyósított táppénz, baleseti táppénz, baleseti járadék, továbbá a  foglalkoztatás elősegítéséről
és a  munkanélküliek ellátásáról szóló törvény alapján folyósított álláskeresési járadék és nyugdíj előtti
álláskeresési segély,
15. képviselet-vezető: a  Magyar Honvédség Katonai Képviselő Hivatala (a továbbiakban: MH KKH) katonai
képviselő, a  Magyar Honvédség Nemzeti Katonai Képviselet (a továbbiakban: MH NKK) katonai képviselő,
a  Magyar Honvédség Nemzeti Összekötő Képviselet (a továbbiakban: MH NÖK) képviselet-vezető,
a  Magyarország Állandó NATO Képviselet, Védelempolitikai Részleg (a továbbiakban: MÁNK VPR)
képviselet-vezető, valamint a  Magyarország Állandó EBESZ Képviselet, Katonai Képviselet (a továbbiakban:
MÁEK KK) képviselet-vezető beosztást betöltő személyek együttes megnevezése,
16. kiküldetés: az állománynak a HM rendelet2 1. § 10. pont b), c), g), h), j) és m) alpontja szerint tartós külföldi
szolgálatot teljesítő vagy a HM rendelet2 1. § 10. pont d) és o) alpontja szerint külföldi szolgálatot teljesítő
tagja által, az állomáshely szerinti vagy harmadik országban, valamint Magyarország területén menetparancs
vagy azt helyettesítő hivatalos dokumentum alapján teljesített ideiglenes külföldi szolgálat, továbbá
az állománynak a HM rendelet2 1. § 10. pont b), c), g), h), j) és m) alpontja szerint tartós külföldi szolgálatot
teljesítő tagja által az  állomáshely szerinti vagy harmadik országban menetparancs vagy azt helyettesítő
hivatalos dokumentum alapján teljesített, legfeljebb 6 hónap időtartamú külföldi szolgálat,
17. kiküldő: a külföldi szolgálatra vagy külföldi képzésre történő vezénylést, kihelyezést (a továbbiakban együtt:
vezénylést) írásban elrendelő személy,
18. közüzemi szolgáltatások díja: az  elektromos energia-, a  gáz-, a  víz- és a  csatornadíj, a  fűtés, a  hűtés és
a szemétszállítás díja, valamint a társasház közös költsége,
19. külföldi napidíj: az állomány ideiglenes külföldi szolgálatot teljesítő vagy ideiglenes külföldi képzésben részt
vevő, továbbá e  rendelet eltérő rendelkezése hiányában a  HM rendelet2 1.  § 10.  pont f )  alpontja szerint
külföldi szolgálatot teljesítő tagja részére a  Honvédség által külföldi pénznemben folyósított juttatás,
melynek célja a  külföldi tartózkodással összefüggésben felmerült többletkiadásokhoz és költségekhez való
hozzájárulás,
20. külszolgálati ellátmány: az állománynak a HM rendelet2 1. § 10. pont b), c), g)–j) és m) alpontja szerint tartós
külföldi szolgálatot teljesítő, továbbá e rendelet eltérő rendelkezése hiányában a HM rendelet2 1. § 10. pont
d) és o)  alpontja szerint külföldi szolgálatot teljesítő tagja részére a  Honvédség által külföldi pénznemben
folyósított juttatás, melynek célja a külföldi tartózkodással összefüggésben felmerült többletkiadásokhoz és
költségekhez való hozzájárulás,
21. lakásigény jogos mértéke: a Honvédelmi Minisztérium által nyújtott lakhatási támogatásokról szóló miniszteri
rendelet szerinti jogosultság felső korlátja,
22. rezidencia: a  képviselet-vezető és családi átalány-költségtérítésre jogosító hozzátartozói részére lakhatás
és a  szolgálati feladatok teljesítése céljából bérelt lakóingatlan, amely megfelel a  képviselet-vezető
reprezentációs feladatköre kritériumainak is, ideértve a kapcsolódó garázst és parkolót,
23. saját gépjármű: a HM rendelet1 szerinti saját személygépkocsi,
24. tandíjköltség: a  juttatásra jogosító gyermek óvodai nevelésével, iskolai előkészítőjével vagy közoktatási
intézményben végzett tanulmányaival összefüggésben felmerülő, a  tanévre fizetendő tandíj vagy nevelési
térítési díj, beiratkozási díj, regisztrációs költség és kötelező vizsgaköltség együttes összege,
25. tartós külföldi képzés: a  HM rendelet2 1.  § 10.  pont i)  alpontja szerinti olyan külföldi szolgálat, amelynek
megszakítás nélküli időtartama az elrendelésekor tervezetten meghaladja a 90 napot,
26. üzemanyag fogyasztási norma: a  benzinüzemű gépjárműveknél az  1001–1500 köbcentiméteres
hengerűrtartalom tartományhoz, gázolajüzemű gépjárműveknél az  1501–2000 köbcentiméteres
hengerűrtartalom tartományhoz a  közúti gépjárművek, az  egyes mezőgazdasági, erdészeti és halászati
erőgépek üzemanyag- és kenőanyag-fogyasztásának igazolás nélkül elszámolható mértékéről szóló
60/1992. (IV. 1.) Korm. rendeletben (a továbbiakban: Korm. rendelet1) alapnorma-átalányként megállapított
üzemanyag fogyasztási normák számtani átlaga,
27. üzemanyagár norma: az ESZ-95 ólmozatlan motorbenzinre és a gázolajra az állami adóhatóság által közzétett,
a tárgyévet megelőző év szeptember hónapjára érvényes üzemanyagár normák átlaga,
28. vámjellegű költség: az  egységes vámáru-nyilatkozat elkészítésének költsége, az  egyes spedíciós költségek,
különösen a garanciajegy, a tranzit vámokmány kiállításának díja és a vámszemle díjak.
(2) Engedélyező elöljáró
a) a miniszter által utasításban meghatározott vezető az állomány azon tagja esetén, aki
aa) az  Észak-atlanti Szerződés Szervezete (a továbbiakban: NATO), valamint az  Európai Unió
(a  továbbiakban: EU) hivatalainál, ügynökségeinél, parancsnokságain és törzseiben Magyarország
részére biztosított beosztást tölt be,
ab) a  Szövetséges Fegyveres Erők Európai Legfelsőbb Parancsnokságán (a továbbiakban: SHAPE),
a  NATO parancsnoki és haderőstruktúra szerinti alárendeltségében lévő parancsnokságokon
– kivéve az állomány Hjt. 46. § (1) bekezdés a) pontja szerinti rendelkezési állományba tartozó tagját –,
valamint a SHAPE-en mint bázison beosztást tölt be,
ac) a Szövetséges Transzformációs Parancsnokság (a továbbiakban: ACT) alárendeltségében – ideértve
az  ACT Európai Törzselemét is –, az  Amerikai Egyesült Államok Fegyveres Erői parancsnokságain,
valamint a  NATO által akkreditált Kiválósági Központoknál Magyarország részére biztosított
beosztást tölt be,
ad) a  NATO Flying Training in Canada (a továbbiakban: NFTC) program keretében Kanadában tartós
külföldi szolgálatot teljesít,
ae) az  egyéb, nem műveleti területen elhelyezkedő nemzetközi katonai parancsnokságokon
és nemzetközi katonai egységnél, alegységnél, más nemzet minisztériumában, katonai
parancsnokságán, alakulatánál, valamint nemzetközi szervezetek hivatalainál, ügynökségeinél,
egyéb szervezeti egységénél fegyvertelen külföldi szolgálatot teljesít, és
af ) a  Magyarország önálló külföldi képviseleteinél és külföldön működő nemzeti szervezeteinél,
szervezeti elemeinél beosztást tölt be,
b) az a) ponttól eltérően, a KNBSZ főigazgatója az állománynak a HM rendelet2 185. § e) pontja szerinti, valamint
a Hjt. 196. § (2) bekezdése szerinti beosztásban külföldi szolgálatot teljesítő tagja esetén,
c) az állományilletékes parancsnoki jogkört gyakorló elöljáró az állománynak a Hjt. 46. § (1) bekezdés a) pontja
szerinti rendelkezési állományba tartozó, valamint a  HM rendelet2 1.  § 10.  pont o)  alpontja szerint külföldi
szolgálatot teljesítő tagja esetén,
d) a  miniszter által az  adott műveleti típushoz igazodóan a  művelet irányítási feladatainak ellátására kijelölt
honvédelmi szervezet vezetője az  állománynak a  HM rendelet2 1.  § 2.  pontja szerinti béketámogató
műveletben (a továbbiakban: béketámogató művelet) részt vevő tagja, a HM rendelet2 1. § 8. pontja szerinti
katonai megfigyelő (a továbbiakban: katonai megfigyelő), továbbá az  állománynak a  NATO Reagáló Erők
(a továbbiakban: NRF), az EU Harccsoportja (a továbbiakban: EU BG) kötelékébe, valamint az azokhoz hasonló
funkciójú, valamely nemzetközi szervezetnek felajánlott egység, alegység állományában külföldi szolgálatot
teljesítő tagja esetén,
e) a  kiküldő vagy az  általa írásban kijelölt személy az  állomány ideiglenes külföldi szolgálatot teljesítő tagja
esetén és
f ) a  tartós külföldi képzésre vezénylésre hatáskörrel rendelkező vezető az  állomány tartós külföldi képzésben
részt vevő tagja esetén.
(3) Az illetékes logisztikai ellátó szerv
a) a  Honvédség központi logisztikai gazdálkodási és ellátási felelősséggel rendelkező más magasabb szintű
parancsnokságának alárendelt, e  tevékenység tekintetében feladat- és hatáskörrel rendelkező honvédelmi
szervezet az állomány (2) bekezdés a) és f ) pontja szerinti tagja esetén,
b) a  KNBSZ-nek az  e  tevékenység tekintetében feladat- és hatáskörrel rendelkező szervezeti egysége
az állomány (2) bekezdés b) pontja szerinti tagja esetén és
c) a  Honvédség középszintű vezető szervének alárendelt, e  tevékenység tekintetében feladat- és hatáskörrel
rendelkező honvédelmi szervezet az állomány (2) bekezdés c), d) és e) pontja szerinti tagja esetén.
(4) Az illetékes pénzügyi ellátó szerv
a) a  Honvédség pénzügyi feladatokat ellátó központi szervezete az  állomány (2)  bekezdés a), c) és f )  pontja
szerinti tagja esetén,
b) a  KNBSZ-nek az  e  tevékenység tekintetében feladat- és hatáskörrel rendelkező szervezeti egysége
az állomány (2) bekezdés b) pontja szerinti tagja esetén,
c) a  Honvédség pénzügyi feladatokat ellátó központi szervezetének vezetője által az  adott művelet
vonatkozásában – a  honvédelemről és a  Magyar Honvédségről, valamint a  különleges jogrendben
bevezethető intézkedésekről szóló 2011. évi CXIII. törvény (a továbbiakban: Hvt.) szerinti belső
rendelkezésben – kijelölt pénzügyi és számviteli szervezet vagy szervezeti elem – időtartamtól függetlenül –
a  béketámogató műveletekben részt vevők és az  állomány (2)  bekezdés d)  pontja szerinti tartós külföldi
szolgálatot teljesítő tagja esetén és
d) a  HM védelemgazdaságért felelős helyettes államtitkára (a továbbiakban: HM VGHÁT) honvédelmi
szervezetek pénzügyi és számviteli ellátási-utaltsági rendjéről szóló szakutasításában meghatározott
pénzügyi és számviteli szervezet vagy szervezeti elem az  állomány (2)  bekezdés e)  pontja szerinti tagja
esetén.
(5) A felszámítási alap összege 38 650 Ft.
3. Alapelvek 3. § (1) Költségtérítés elszámolására számla, számlát helyettesítő bizonylat (a továbbiakban együtt: számla), az  55.  §
(2) bekezdés b) pontja szerinti bérleti szerződés vagy a 73. § (9) bekezdése szerinti bérleti díjat megalapozó bérleti
szerződés benyújtása ellenében kerülhet sor.
(2) Az e  rendelet szerinti különféle átalány-költségtérítések összege az állomány tagja által, elszámolási kötelezettség
nélkül, tetszőlegesen meghatározott arányban és mértékben használható fel a  külföldi szolgálat során felmerülő
költségeinek fedezésére.
(3) A  28.  § (1)  bekezdés d)  pontja kivételével térítésmentes élelmezés hiányában a  külföldi szolgálat során felmerült
étkezési költségeket az állomány tagjának a Honvédség nem téríti meg.
(4) Az állomány tagja részére a Honvédségtől a külföldi szolgálattal összefüggő jogcímen az e rendeletben foglaltakon
kívül egyéb pénzbeli juttatás nem kerülhet kifizetésre.
(5) Az  57.  § és a  77.  § kivételével e  rendelet alkalmazása során a  kiküldő által érvényesítendő elv, hogy a  fogadó fél
által biztosított ellátás, illetve költségtérítés igénybevételéből adódóan az állomány tagja nem kerülhet előnyösebb
helyzetbe, összességében nem részesülhet több juttatásban annál, mint amennyit e rendelet lehetővé tesz.
(6) Ha az  e  rendeletben foglalt valamely juttatás vagy a  Honvédség felé fennálló tartozás esetében a  megállapítás,
a  folyósítás, a  kifizetés, a  benyújtott számla vagy bérleti szerződés, illetve a  beszámításra kerülő jövedelem,
jövedelempótló juttatás vagy a  fogadó fél által nyújtott juttatás pénzneme, továbbá a  tartozás és a  visszafizetés
pénzneme eltér egymástól, – e  rendelet eltérő rendelkezése hiányában – a  folyósítást, a  kifizetést, a  visszafizetést
vagy a  beszámítást megelőző hónap 15. napján érvényes, a  Magyar Nemzeti Bank (a továbbiakban: MNB) által
közzétett hivatalos devizaárfolyamon kell az átszámítást végrehajtani.
(7) E  rendelet alkalmazásában nem minősül foglalkoztatási jogviszonyból származó jövedelemnek
a csecsemőgondozási díj és a gyermekgondozási díj.
(8) Az élettárs után e rendelet alapján megállapítható juttatások igénybevételéhez az élettársi kapcsolatban élés tényét
a HM rendelet2 18/A. §-a szerint kell igazolni.
(9) Házastársak egyazon állomáshelyen teljesített külföldi szolgálata, illetve külföldi képzése esetén a  családi
ellátmánypótlékra vagy családi átalány-költségtérítésre jogosító hozzátartozók után, illetve a  lakhatással
összefüggésben megállapítható juttatások csak a  házastársak egyikét illetik meg. Ebben az  esetben a  házastársak
a  juttatás igénylésével egyidejűleg közös nyilatkozatot kötelesek tenni az  illetékes személyügyi szerv részére arra
vonatkozóan, hogy a juttatást melyik fél kívánja igénybe venni a külföldi szolgálat vagy a külföldi képzés időtartama
alatt.
(10) A  pénzbeli juttatások állomány tagja részére történő átutalásának – az  MNB vagy a  Magyar Államkincstár
üzletszabályzata, illetve üzleti feltételei szerint – az átutalási megbízás megadása során az indító banknál felmerülő,
valamint az  állomány tagja számlavezető bankjának üzletszabályzatában, illetve kondíciós listáiban nem szereplő,
bankközi műveletekből adódó költségeit a Honvédség viseli. Az esetlegesen az állomány tagjától levont bankközi,
levelezőbanki költségek megtérítését az  állomány tagjának a  Honvédség pénzügyi feladatokat ellátó központi
szervezete felé benyújtott írásbeli kérelmére, a  bankközi költséglevonást bizonyító folyószámla-kivonatok
csatolásával lehet végrehajtani. A  devizában történő folyósítás miatt felmerülő esetleges átváltási és egyéb
pénzintézeti költségek az állomány tagját terhelik.
4. § (1) A külföldi szolgálattal összefüggésben tévesen kifizetett összeg a Hjt. 13. § (1) bekezdése szerinti elévülési időn belül
az állomány tagjától írásbeli felszólítással követelhető vissza.
(2) Ha e rendelet eltérően nem rendelkezik, az állomány tagja a túlfizetésből eredő, valamint a külföldi szolgálat során
felmerült egyéb tartozását a  Honvédség részére abban a  pénznemben köteles megfizetni, amelyben a  tartozás
fennáll.
(3) Az állomány tagja külszolgálati ellátmányából, átalány-költségtérítéséből, külföldi napidíjából vagy külföldi napidíjkiegészítéséből levonásnak csak az  e  rendeletben foglalt szabályok, végrehajtható határozat kifejezetten ilyen
irányú intézkedése vagy az állomány tagjának hozzájárulása esetén van helye.
II. FEJEZET
AZ ÁLLOMÁNY NATO- ÉS NEMZETI BEOSZTÁSBAN TARTÓS KÜLFÖLDI SZOLGÁLATOT TELJESÍTŐ TAGJAIRA
VONATKOZÓ SZABÁLYOK
4. Általános jogosultsági szabályok 5. § (1) Ha e rendelet eltérően nem rendelkezik, e Fejezetet az állomány azon tagjára kell alkalmazni, aki a HM rendelet2 1. §
10. pont b), c), g), h), j) és m) alpontja szerinti tartós külföldi szolgálatot teljesít.
(2) Az  állománynak a  HM rendelet2 1.  § 10.  pont o)  alpontja szerint külföldi szolgálatot teljesítő tagjára
a  külföldi szolgálat időtartamától függetlenül a  (3) és (4)  bekezdést, továbbá a  6.  §, a  7.  §, a  12.  §, a  13.  § és
a  30.  § (1)  bekezdése ellátmányra vonatkozó rendelkezéseit, a  14–18.  §, a  19–22.  §, a  31.  §, a  33.  § és a  40.  §
(1)–(3) bekezdése állomány tagjára vonatkozó rendelkezéseit, a 27–29. §-t, a 30. § (2) bekezdését, a 34. §-t, valamint
a 37. §-t kell alkalmazni. Ezen állomány külszolgálati ellátmányként kizárólag a 7. § szerinti ellátmányra jogosult.
(3) Az  állomány tagja nem jogosult a  14–22.  § szerinti juttatásokra, ha részére a  Honvédség vagy a  fogadó fél
természetben biztosítja az adott ellátást.
(4) Az állomány tagja a külszolgálati ellátmányra vagy az átalány-költségtérítésre való jogosultságát érintő változásokat
az illetékes személyügyi szervnek köteles a változás bekövetkezését követő 10 napon belül írásban bejelenteni.
5. Külszolgálati ellátmány 6. § (1) Az  állomány tagja a  külföldi szolgálatra vezénylést elrendelő munkáltatói döntésben (a továbbiakban: vezénylési
okmány) meghatározott időtartamra külszolgálati ellátmányra jogosult.
(2) A külszolgálati ellátmány az ellátmányból és az ellátmánypótlékból áll.
 (3) A töredék havi ellátmány és a töredék havi ellátmánypótlék kiszámításánál a tárgyhó naptári napjainak számát kell
alapul venni. 7. § (1) Az ellátmány az alapellátmányból és az alapellátmány-kiegészítésből áll.
 (2) Az alapellátmány havi nettó összege a külföldön betöltött beosztáshoz rendszeresített rendfokozat alapulvételével
az  1.  melléklet szerinti szorzószám és az  állomáshely szerinti országra a  2.  mellékletben meghatározott
ellátmányalap szorzatával egyenlő.
(3) Az  alapellátmány-kiegészítés havi nettó összegét az  alapellátmány és az  állomáshely szerinti országra
a 2. mellékletben meghatározott élhetőségi index szorzata adja meg.
(4) A  beosztás rész-szolgálatteljesítési időben történő ellátása esetén az  ellátmány havi nettó összegét
a  rész-szolgálatteljesítési idő teljes szolgálatteljesítési időhöz viszonyított időtartamával arányosan kell
megállapítani.
(5) Ha az  állomány tagja teljes napi térítésmentes élelmezési ellátásban részesül, az  ellátmányát 25%-kal csökkentett
összegben kell megállapítani. Ha az  állomány tagja részleges térítésmentes élelmezési ellátásban részesül,
ellátmányát reggeli igénybevétele esetén 5%-kal, ebéd vagy vacsora igénybevétele esetén 10-10%-kal csökkentett
összegben kell megállapítani.
8. § (1) Az  állomány tagja a  családi átalány-költségtérítésre jogosító házastársa után ellátmánypótlékra jogosult, ha
a  házastárs a  tárgyhónapban nem rendelkezik foglalkoztatási jogviszonyból vagy megbízási szerződés alapján
végzett tevékenységből származó jövedelemmel és jövedelempótló juttatással.
(2) Az ellátmánypótlék havi nettó összege az állomány tagja havi nettó ellátmányának 10%-a.
 (3) Az állomány tagja nem jogosult ellátmánypótlékra, ha a házastársa a tárgyhónapban foglalkoztatási jogviszonyból
vagy megbízási szerződés alapján végzett tevékenységből származó jövedelemmel, illetve jövedelempótló
juttatással rendelkezik.
6. Családi átalány-költségtérítés 9. § (1) Az állomány tagja hozzátartozói után családi átalány-költségtérítésre jogosult, melynek havi nettó összege
a) házastárs után,
aa) ha a  házastárs a  tárgyhónapban nem rendelkezik foglalkoztatási jogviszonyból vagy megbízási
szerződés alapján végzett tevékenységből származó jövedelemmel és jövedelempótló juttatással,
az  ellátmányalap összegének alapulvételével a  2,5-es szorzószámmal számított alapellátmány
25%-a, vagy
ab) ha a házastárs a tárgyhónapban rendelkezik foglalkoztatási jogviszonyból vagy megbízási szerződés
alapján végzett tevékenységből származó jövedelemmel vagy jövedelempótló juttatással,
az  ellátmányalap összegének alapulvételével a  2,5-es szorzószámmal számított alapellátmány
12,5%-a,
b) juttatásra jogosító gyermek után
ba) az  ellátmányalap összegének alapulvételével a  2,5-es szorzószámmal számított alapellátmány
12,5%-a, vagy
bb) a ba) ponttól eltérően a Cst., valamint a magasabb összegű családi pótlékra jogosító betegségekről
és fogyatékosságokról szóló miniszteri rendelet szerint tartósan betegnek vagy fogyatékosnak
minősülő gyermek után az  ellátmányalap összegének alapulvételével a  2,5-es szorzószámmal
számított alapellátmány 20%-a.
(2) A juttatásra jogosító gyermek tankötelezettségének megszűnését követően az állomány tagjának a családi átalányköltségtérítés továbbfolyósításának előfeltételeként tanévenként, az  állomáshely szerinti országban érvényes
hivatalos tanévkezdést követő 15 napon belül iskolalátogatási igazolást kell benyújtania az  illetékes személyügyi
szervhez.
7. Az ellátmánypótlékra és a családi átalány-költségtérítésre való jogosultság közös szabályai
10. § (1) Az  állomány tagja az  ellátmánypótlék és a  családi átalány-költségtérítés időarányos részére jogosult a  házastársa,
illetve a  2.  § (1)  bekezdés 10.  pontjában meghatározott életkori feltételeknek megfelelő, juttatásra jogosító
gyermeke – ide nem értve azon gyermeket, aki után a  9.  § (2)  bekezdése szerinti iskolalátogatási igazolás nem
került benyújtásra – alkalmi látogatásakor, feltéve, hogy a  jogosultság a  külszolgálati ellátmány megállapításáról
szóló munkáltatói döntésben előzetesen megállapításra került, és az állomány tagja a házastársa, illetve gyermeke
megérkezését és tartózkodása várható időtartamát az  állományilletékes parancsnok vagy az  alapító okirattal
létrehozott és önálló munkaköri jegyzékkel vagy állománytáblával (a továbbiakban együtt: állománytábla)
rendelkező honvédelmi szervezet esetén a  szervezet vezetője (a továbbiakban együtt: szolgálati elöljáró)
tudomásulvételi záradékával ellátva az illetékes pénzügyi ellátó szervnek írásban bejelentette.
(2) Az  állomány tagja az  ellátmánypótlék és a  családi átalány-költségtérítés összegének megállapítása érdekében
köteles a  családi átalány-költségtérítésre jogosító hozzátartozói hazautazását a  szolgálati elöljáró tudomásulvételi
záradékával ellátva az illetékes pénzügyi ellátó szervnek írásban bejelenteni.
(3) Az  állomány tagja az  (1) és a  (2)  bekezdés szerinti bejelentéseket a  családi átalány-költségtérítésre jogosító
hozzátartozók ki- és hazautazását követő 5 napon belül köteles a  szolgálati elöljáró részére megküldeni.
Az ellátmánypótlék és a családi átalány-költségtérítés összegét az állomáshelyen történő tartózkodás időtartamával
arányosan úgy kell megállapítani, hogy a megérkezés és az elutazás napja teljes napnak számít.
(4) Az  állomány tagja az  ellátmánypótlék és a  családi átalány-költségtérítés összegének megállapítása érdekében
köteles írásban bejelenteni az  illetékes személyügyi szervnek a  családi átalány-költségtérítésre jogosító
házastársa által szerzett jövedelem és jövedelempótló juttatás tényét. A  bejelentést az  állomány tagjának először
az ellátmánypótlék és a családi átalány-költségtérítés igénylésekor, a házastárs jövedelmében vagy jövedelempótló
juttatásában bekövetkezett változás esetén a változástól számított 10 napon belül kell megtennie.
11. § (1) Nem jogosult ellátmánypótlékra és családi átalány-költségtérítésre az állomány tagja
a) arra az  időtartamra, amelyre vonatkozóan az  e  rendelet szerinti igazolásokat nem nyújtja be, illetve
a  bejelentést megelőző időtartamra, ha bejelentési kötelezettségének az  e  rendeletben meghatározott
határidőn belül nem tesz eleget,
b) az  ideiglenes elhelyezés idejére, kivéve, ha azt a  22.  § (2)  bekezdés b)  pontja szerint a  családi átalányköltségtérítésre jogosító hozzátartozóval együtt veszi igénybe,
c) a  családi átalány-költségtérítésre jogosító hozzátartozó évi 90 napot – a  külföldi szolgálat megkezdésének
és befejezésének évében ennek időarányos részét – meghaladó, állomáshely szerinti országon kívüli
tartózkodása idejére.
(2) Az  állomány tagja köteles családi átalány-költségtérítésre jogosító hozzátartozója állomáshely szerinti országon
kívüli tartózkodásának kezdő és várható befejező napját legkésőbb az  elutazás előtt 5 nappal, valamint
az állomáshely szerinti országba történő visszatérést követően az állomáshely szerinti országon kívüli tartózkodás
tényleges időtartamát legkésőbb a  visszatérést követő 5 napon belül a  szolgálati elöljáró tudomásulvételi
záradékával ellátva az illetékes pénzügyi ellátó szervnek írásban bejelenteni.
(3) A  családi átalány-költségtérítésre jogosító hozzátartozó többszöri távolléte esetén a  részidőket évente össze kell
számítani. Az  (1)  bekezdés c)  pontja szerinti 90 napba nem számít bele az  állomány tagjának a  családi átalányköltségtérítésre jogosító hozzátartozóval az  állomáshely szerinti országon kívül eltöltött alap- és pótszabadsága,
valamint a  szülés miatti távollét legfeljebb évi 60 napig, a  külföldi szolgálat megkezdésének és befejezésének
évében ennek időarányos része.
8. A külszolgálati ellátmány és a családi átalány-költségtérítés megállapításának szabályai
12. § (1) Ha e  rendelet eltérően nem rendelkezik, az  állomány tagja változatlan összegben jogosult ellátmányra,
ellátmánypótlékra, illetve családi átalány-költségtérítésre
a) alap- és pótszabadsága, valamint
b) szolgálati érdekből történő ideiglenes hazarendelése
alatt.
(2) Az állomány tagja az egészségügyi szabadsága időtartamára, de legfeljebb 90 napig
a) az állomáshelyen tartózkodása alatt az ellátmány 80%-ára,
b) a belföldi tartózkodása alatt az ellátmány 30%-ára
jogosult.
(3) Az egészségügyi szabadság 90. napját követő időre az állomány tagja ellátmányának folyósítását meg kell szüntetni.
Ettől eltérően, ha az  állomány tagja nincs szállítható állapotban, akkor az  egészségügyi szabadság 90. napját
meghaladóan az állomáshelyen töltött időre, de legfeljebb hazaszállításáig az ellátmány 30%-a illeti meg.
(4) A  (2) és a  (3)  bekezdéstől eltérően, a  tartózkodás helyétől függetlenül, a  külföldi szolgálat megszüntetéséig
az ellátmány 100%-ára jogosult az állomány tagja, ha az egészségügyi szabadság szolgálati kötelmekkel összefüggő
baleset vagy betegség következménye.
13. § (1) Az  állomány tagja külszolgálati ellátmányát a  személyi jövedelemadóról szóló 1995. évi CXVII. törvény
(a  továbbiakban: Szja. törvény), továbbá a  járulékfizetésre kötelezetteknél a  társadalombiztosítás ellátásaira és
a  magánnyugdíjra jogosultakról, valamint e  szolgáltatások fedezetéről szóló 1997. évi LXXX. törvény szerinti
munkaerő-piaci járulék-, egészségbiztosítási járulék- és nyugdíjjárulék-fizetési szabályok alapulvételével bruttósítani
kell.
(2) A bruttó külszolgálati ellátmányt az Szja. törvény által meghatározott módon kell forintra átszámítani, és az azután
fennálló, a magánszemélyt terhelő, (1) bekezdés szerinti közterheket az állomány tagjánál el kell számolni.
9. Utazási költségek 14. § (1) A Honvédség utazási jegy, utazási átalány-költségtérítés vagy költségtérítés formájában támogatja
a) az  állomány tagja és a  családi átalány-költségtérítésre jogosító hozzátartozója állomáshelyre történő első
kiutazását és végleges hazautazását, ideértve a másik állomáshelyre történő áthelyezést is,
b) az  állomány tagja 29.  § szerinti vezénylése esetén a  vezénylés helyére történő első kiutazását és az  onnan
történő végleges visszautazását, ha azt a vezénylő vagy a béketámogató műveletet irányító külföldi szervezet
nem biztosítja térítésmentesen, vagy annak költségét nem téríti meg,
c) az állomány tagjának szolgálati érdekből történő ideiglenes hazarendelésével és onnan az állomáshelyre való
visszatérésével kapcsolatos szolgálati érdekű utazást,
d) évente egy alkalommal szabadságra történő hazatéréskor az  állomány tagja és a  tárgyév március 1-jén
családi átalány-költségtérítésre jogosító hozzátartozója haza- és visszautazását, kivéve a  külföldi szolgálat
megkezdésének és befejezésének naptári évét, ha abban az évben a külföldi szolgálat időtartama nem éri el
a 9 hónapot,
e) az  állomány tagja és a  családi átalány-költségtérítésre jogosító hozzátartozója haza- és visszautazását
az állomány tagja szülőjének, gyermekének, házastársának, a házastárs szülőjének, továbbá az állomány tagja
vagy házastársa testvérének elhalálozása miatt,
f ) az  állomány tagja és a  családi átalány-költségtérítésre jogosító hozzátartozója, továbbá indokolt esetben
a  kísérő szülés, egészségügyi kivizsgálás vagy gyógykezelés céljából egészségügyi intézetbe történő
hazautazását, valamint az  állomáshelyre történő visszautazását, kivéve, ha azt a  feladat- és hatáskörrel
rendelkező egészségbiztosítási szerv külön megtéríti, és
g) évente egy alkalommal a  10.  § (1)  bekezdése szerinti alkalmi látogatáskor az  állomány tagjának házastársa
és juttatásra jogosító gyermeke állomáshelyre történő ki- és hazautazását, kivéve a  külföldi szolgálat
megkezdésének és befejezésének évét, ha abban az  évben a  külföldi szolgálat időtartama nem éri el
a 9 hónapot.
(2) Az  (1)  bekezdés d) és g)  pontjának alkalmazása során úgy kell eljárni, hogy az  állomány tagja részére egy naptári
évben ugyanazon hozzátartozó után kizárólag egy alkalommal állapítható meg a jogosultság.
(3) Az állomány tagja az (1) bekezdés a), b) és f ) pontja szerinti utazások alkalmával
a) utazási jegyre jogosult, vagy
b) az  a)  pont helyett utazási átalány-költségtérítésre jogosult, ha ezt legkésőbb az  utazás megkezdését
megelőző 20. napig a szolgálati elöljáró egyidejű tájékoztatása mellett az  illetékes logisztikai ellátó szervtől
írásban kéri.
(4) Az állomány tagja az (1) bekezdés c) és e) pontja szerinti utazások alkalmával
a) utazási jegyre jogosult,
b) az a) pont helyett utazási átalány-költségtérítésre jogosult, ha ezt a hazarendelésről való tudomásszerzésével
vagy a hazautazási szándék bejelentésével egyidejűleg a szolgálati elöljáró tájékoztatása mellett az illetékes
logisztikai ellátó szervtől írásban kéri, vagy
c) az  a) és a  b)  pont helyett a  61.  § és a  64.  § szerinti költségtérítésekre jogosult, ha az  utazáshoz szolgálati
vagy saját gépjárművet vesz igénybe azzal, hogy az utazás időtartamát és útvonalát az engedélyező elöljáró
határozza meg.
(5) Az  állomány tagja az  (1)  bekezdés d) és g)  pontja szerinti utazások alkalmával utazási átalány-költségtérítésre
jogosult.
(6) A  (4)  bekezdéstől eltérően az  állománynak az  NFTC program keretében Kanadában tartós külföldi szolgálatot
teljesítő tagja az  (1)  bekezdés d) és g)  pontja szerinti utazások alkalmával utazási jegyre jogosult, ha az  utazási
átalány-költségtérítésről való lemondásáról és az  utazások időpontjáról legkésőbb a  tárgyév február 28-áig
– a  szolgálati elöljáró egyidejű tájékoztatása mellett – írásban nyilatkozik az  illetékes pénzügyi ellátó szerv és
az  illetékes logisztikai ellátó szerv felé. A  tárgyév márciusában kezdődő külföldi szolgálat esetén a  nyilatkozatot
az  állomány tagja legkésőbb tárgyév március 15-éig köteles megtenni. A  Honvédség pénzügyi feladatokat ellátó
központi szervezetének utaztatásért felelős szerve a nyilatkozat alapján intézkedik az állomány tagja által megadott
utazási időpontokra érvényes repülőjegy megvásárlására, és annak az állomány tagja részére az utazás megkezdése
előtti 15. napig történő megküldésére.
(7) Az  állomány tagja és családi átalány-költségtérítésre jogosító hozzátartozója hazai egészségügyi kivizsgálásra
vagy gyógykezelésre történő utazásának és a  kísérő kirendelésének szükségességét a  Honvédség egészségügyi
feladatokat ellátó központi szervezete igazolja.
15. § (1) A Honvédség utazási jegyként
a) Ukrajna és Románia kivételével a  Magyarországgal szomszédos országokban, valamint a  Cseh
Köztársaságban történő szolgálatteljesítés esetén a  belföldi szolgálati kiküldetésre vonatkozó szabályok
szerint meghatározott osztályú vonatjegyet,
b) az  a)  pontba nem tartozó országokban történő szolgálatteljesítés esetén a  63.  § (2)  bekezdése szerinti
repülőjegyet vagy az  állomány tagja erre irányuló indokolt írásbeli kérelme esetén a  belföldi szolgálati
kiküldetésre vonatkozó szabályok szerint meghatározott osztályú vonatjegyet,
c) az a) és a b) ponttól eltérően a 14. § (1) bekezdés b) pontja szerinti utazás esetén a vezénylő külföldi szervezet
által meghatározott utazási jegyet, ennek hiányában a b) pont szerinti repülőjegyet
biztosít. Az  utazási jegy nem ruházható át más személyre, továbbá a  jogosultságok a  naptári évek között nem
csoportosíthatók át és nem halmozhatók.
(2) Portugália esetén, vagy ha az  állomány tagja állomáshelye szárazföldön megközelíthető, és annak Budapesttől
közúton mért távolsága nem haladja meg a  3000 kilométert, az  utazási átalány-költségtérítés adott naptári évre
érvényes normaösszegét – állomáshelyenként a kilométerben kifejezett távolság, az üzemanyag fogyasztási norma
és az üzemanyagár norma figyelembevételével – forintban kell meghatározni.
(3) Tengerentúli, továbbá a (2) bekezdéstől eltérő állomáshelyek esetén az utazási átalány-költségtérítés adott naptári
évre érvényes normaösszegét állomáshelyenként, az  adott viszonylaton való utazáshoz egyébként szükséges
turistaosztályú, teljes árú repülőjegy tárgyévet megelőző év szeptember 1-jén érvényes, főszezonra vonatkozó tarifa
szerinti beszerzési értéke alapján, forintban kell meghatározni.
(4) Az  utazási átalány-költségtérítés adott naptári évre érvényes személyenkénti normaösszegét állomáshelyenkénti
bontásban, évente, legkésőbb a  tárgyévet megelőző év október 31-éig a  Honvédelmi Közlönyben közzé kell
tenni. Ha a  közzétételt követően a  közzétett állomáshelyeken felül más állomáshely esetén is szükségessé válik
az utazási átalány-költségtérítés meghatározása, az arra vonatkozó normaösszeget haladéktalanul közzé kell tenni
a Honvédelmi Közlönyben.
16. § Az utazási átalány-költségtérítést
a) a 14. § (1) bekezdés a), b) és f ) pontja esetén legkésőbb az utazás megkezdése előtti 5. napig,
b) a  14.  § (1)  bekezdés c) és e)  pontja esetén soron kívül, de legkésőbb az  állomány tagja kérelmének
beérkezését követő 5. napig,
c) a 14. § (1) bekezdés d) pontja esetén külön kérelem nélkül, tárgyév március 31-éig és
d) a  14.  § (1)  bekezdés g)  pontja esetén a  hozzátartozó állomáshelyre történő kiérkezéséről szóló, 10.  §
(1) bekezdés szerinti bejelentést követő 15 napon belül
forintban kell átutalni az állomány tagja részére.
10. Szállítási költségek 17. § (1) Az állomány tagja önállóan gondoskodik
a) saját és családi átalány-költségtérítésre jogosító hozzátartozója személyi ingóságának és
lakásberendezésének a  külföldi szolgálat megkezdésekor és befejezésekor történő ki- és hazaszállítása,
másik állomáshelyre történő áthelyezés esetén az  új állomáshelyre történő átszállítása, az  onnan történő
hazaszállítása, állomáshelyen belüli átszállítása, az  onnan történő hazaszállítása megszervezéséről és
a kapcsolódó vámügyintézésről, valamint
b) saját gépjárművének Magyarországról külföldre történő kiviteléről, Magyarországra történő behozataláról és
a kapcsolódó vámügyintézésről.
(2) A Honvédség az állomány tagja részére a külföldi szolgálat megkezdésekor és befejezésekor a ki- és hazaszállításhoz,
az állomány tagja másik állomáshelyre történő áthelyezése esetén az át- és hazaszállításhoz, továbbá az állomány
tagja saját kezdeményezésén vagy önhibáján kívüli okból szükségessé váló, állomáshelyen belüli átköltözés esetén
az át- és hazaszállításhoz kapcsolódóan egy-egy alkalommal megtéríti
a) legfeljebb a személyi ingóság-szállítási normaösszegig a személyi ingóságok szállításának, csomagolásának
és rakodásának költségét,
b) legfeljebb a  lakásberendezés-szállítási normaösszegig a  lakásberendezések szállításának, csomagolásának,
rakodásának, szét- és összeszerelésének költségét,
c) a  speciális mobil lift használatának lakásberendezés-szállítási normaösszegen felüli költségét, feltéve, hogy
annak elszámolását az illetékes logisztikai ellátó szerv vezetője előzetesen engedélyezi, és a nagyobb méretű
lakásberendezési tárgyak lakóingatlanba történő bemozgatása másként nem lehetséges, valamint
d) az első kiutazáskor és a végleges hazautazáskor megállapított szállítási költségtérítéssel arányos vámjellegű
költségeket, feltéve, hogy azok elszámolását az illetékes logisztikai ellátó szerv vezetője engedélyezi.
(3) A (2) bekezdéstől eltérően nem téríthető meg
a) a  személyi ingóság és a  lakásberendezés szállításának költsége, ha a  Honvédség a  szállításhoz
térítésmentesen szállítókapacitást biztosít, és
b) a  lakásberendezés szállításának költsége a  HM megfelelő hatáskörrel rendelkező szakmai elöljárója, illetve
szakmai felettese által – a Hvt. 52. § (2) bekezdése alapján – kiadott szakutasításban foglaltaknak megfelelően
berendezett lakóingatlan bérlése vagy a 20. § (2) bekezdés b) pontja esetén.
(4) A  Honvédség térítésmentes szállítókapacitást a  személyiingóság-szállítási és lakásberendezés-szállítási
normaösszegek alapját képező súlyhatárokig nyújt. Indokolt esetben az  illetékes logisztikai ellátó szerv vezetője
a  súlyhatárok kétszereséig engedélyezheti a  szállítókapacitás bővítését, ha az  a  Honvédség részére közvetlen
többletköltség-kihatással nem jár.
(5) A (2) bekezdésen felül a repülőgépen történő első kiutazás és végleges hazautazás alkalmával a Honvédség terhére
a  repülőtársaság által személyenként biztosított súlyhatáron felül 20-20 kg, súlyhatár hiányában személyenként
összesen 40-40 kg súly számolható el.
(6) Ha a  személyi ingóság szállítása konténerrel történik, és a  számlázás alapját a  szállítótérfogat képezi, a  tényleges
számla szerinti összeg, legfeljebb azonban a személyi ingóság-szállítási normaösszeg számolható el.
18. § (1) A  tárgyévet megelőző év október 31-éig a  Honvédelmi Közlönyben közzé kell tenni a  tárgyévre érvényes
személyi ingóság-szállítási és lakásberendezés-szállítási normaösszegeket. Ha a  közzétételt követően
a  közzétett állomáshelyeken felül más állomáshely esetén is szükségessé válik a  személyi ingóság-szállítási és
a lakásberendezés-szállítási normaösszeg meghatározása, az azokra vonatkozó normaösszeget haladéktalanul közzé
kell tenni a Honvédelmi Közlönyben.
(2) A  normaösszegek állomáshelyenként, a  ki- és hazaköltözésre, továbbá szállítási módonként eltérően állapíthatók
meg azzal, hogy
a) személyi ingóság esetén vasúton, közúton és hajón történő szállítás során az  állomány tagja után 300  kg,
a  családi átalány-költségtérítésre jogosító házastárs után 200 kg, a  juttatásra jogosító gyermekenként
50-50  kg, légi szállítás során az  állomány tagja után 200 kg, a  családi átalány-költségtérítésre jogosító
házastárs után 150 kg, a juttatásra jogosító gyermekenként 30-30 kg súlyhatár kerül figyelembevételre,
b) a  hazaköltözésre megállapított norma összege nem lehet alacsonyabb, mint a  kiköltözésre megállapított
norma összege,
c) egy állomáshely esetében csak egyféle normaösszeget lehet megállapítani,
d) a  lakásberendezés-szállítási normaösszeg megállapításánál figyelembe kell venni a  családi átalány
költségtérítésre jogosító hozzátartozók számát is, és
e) a  tengerentúli szállítások esetén – ha az  gazdaságosabb – a  konténerrel történő vízi szállítási formát kell
figyelembe venni.
 (3) Az  állomány tagja másik állomáshelyre történő áthelyezése, vagy a  saját kezdeményezésén vagy önhibáján kívüli
okból szükségessé váló, állomáshelyen belüli átköltözése esetén az át- és hazaszállításra a 17. § (2) bekezdés a) és
b)  pontját azzal az  eltéréssel kell alkalmazni, hogy az  elszámolható költségek legmagasabb mértékét az  illetékes
logisztikai ellátó szerv az átköltözés időpontját megelőzően, esetenként határozza meg az adott szállítási viszonylat
sajátosságaira – így különösen a  távolságra, az  igénybe vehető szállítási formákra, ezek költség- és időigényére –
figyelemmel.
11. Lakhatással összefüggő költségek 19. § (1) Az állomány tagja önállóan gondoskodik
a) saját maga és családi átalány-költségtérítésre jogosító hozzátartozói számára a  külföldi szolgálat alatt
tartós elhelyezésül szolgáló, az  állomány tagja feladatkörének, a  családi átalány-költségtérítésre jogosító
hozzátartozók létszámának megfelelő lakóingatlan felkutatásáról és kiválasztásáról,
b) a bérleti szerződés megkötéséről,
c) a bérleti szerződés megszűnésekor a lakóingatlannak a tulajdonos részére történő visszaadásáról, továbbá
d) a  számára biztosított lakhatási átalány-költségtérítés és vegyes átalány-költségtérítés lakhatási célú
felhasználásáról.
 (2) Az illetékes logisztikai ellátó szerv az állomány tagja (1) bekezdés szerinti feladataihoz az ellátási tevékenység során
összegyűlt gyakorlati tapasztalatokra támaszkodva, megfelelő információk nyújtásával csak szakmai támogatást
adhat az állomány tagjának kérésére.
(3) Az  állomány tagja köteles a  külföldi szolgálat alatt betöltött beosztásának, a  katonai hierarchiában elfoglalt
helyének, a  lakásigény jogos mértékének, valamint a  szolgálati és biztonsági követelményeknek megfelelő
lakóingatlant bérelni.
(4) A  lakásigény jogos mértékének megállapításánál az  együtt lakó személyek körében az  állomány tagját és
a  családi átalány-költségtérítésre jogosító hozzátartozóit kell figyelembe venni, ideértve azt is, aki a  jogosultsági
feltételekben bekövetkező valamely változás miatt a  külföldi szolgálat időtartamának egy része alatt már nem
minősül családi átalány-költségtérítésre jogosító hozzátartozónak. Ettől való eltérést indokolt esetben az  illetékes
logisztikai ellátó szerv javaslata alapján a HM VGHÁT engedélyezhet.
20. § (1) A  19.  § (1)  bekezdés a)  pontja figyelembevételével elsődlegesen berendezett lakóingatlant kell kiválasztani és
bérelni.
(2) Az  (1)  bekezdéstől eltérően, ha az  állomány tagjának állomáshelyén nem érhető el a  HM megfelelő hatáskörrel
rendelkező szakmai elöljárója, illetve szakmai felettese által – a  Hvt. 52.  § (2)  bekezdése alapján – kiadott
szakutasításban foglaltaknak megfelelően berendezett lakóingatlan, az állomány tagja részére
a) engedélyezhető a saját lakásberendezés Magyarországról történő kiszállítása,
b) engedélyezhető a lakásberendezés helyszíni bérlése,
c) engedélyezhető a lakásberendezésnek az illetékes logisztikai ellátó szerv által történő biztosítása, vagy
d) az  Amerikai Egyesült Államok, Kanada és Törökország tekintetében az  illetékes logisztikai ellátó szerv
bútorbeszerzést hajthat végre gazdaságossági vizsgálatot követően, ha az  a) és a  b)  pont szerinti módszer
a saját lakásberendezés kiszállításának nem költséghatékony megvalósíthatósága, valamint a helyszíni bérlés
lehetőségének hiánya vagy annak – az  illetékes logisztikai ellátó szerv gyakorlati tapasztalatai alapján –
a szokásosnak tekinthetőnél lényegesen nagyobb költségigénye miatt nem alkalmazható.
(3) A  tárgyévre érvényes berendezett és berendezés nélküli lakhatási átalány-költségtérítés mértékét
állomáshelyenként, a  külföldi szolgálat alatt betöltött beosztás vagy a  beosztáshoz rendszeresített rendfokozat,
továbbá a  19.  § (4)  bekezdése szerint együtt lakó személyek figyelembevételével legkésőbb a  tárgyévet
megelőző év október 31-éig a  Honvédelmi Közlönyben közzé kell tenni. Ha a  közzétételt követően a  közzétett
állomáshelyeken felül más állomáshely esetén is szükségessé válik a  lakhatási átalány-költségtérítés mértékének
meghatározása, annak összegét haladéktalanul közzé kell tenni a Honvédelmi Közlönyben.
21. § (1) A Honvédség viseli
a) az  ideiglenes elhelyezés költségeit, ideértve a  szállásköltség részét képező, a  számlán elkülönítve fel nem
tüntetett kötelező reggeli árát, azonban ide nem értve az egyéb kiegészítő szolgáltatások igénybevételéből
eredő költségeket,
b) lakhatási átalány-költségtérítés formájában a lakóingatlan és az ahhoz tartozó garázs bérleti díját, együttesen
a 20. § (3) bekezdése szerinti mértékben, valamint
c) vegyes átalány-költségtérítés formájában a  b)  pontban fel nem sorolt, egyéb lakhatással összefüggő
költségeket az állomány tagja részére
ca) havonta 300 euró (a továbbiakban: EUR) összegben, továbbá egy főnél több családi átalány
költségtérítésre jogosító hozzátartozó esetén a  második családi átalány-költségtérítésre jogosító
hozzátartozótól hozzátartozónként havonta további 30 EUR összegben, és
cb) a ca) pontban foglaltaktól eltérően, azon állomáshelyek tekintetében, ahol az ellátmányalap összege
amerikai dollárban (a továbbiakban: USD) került meghatározásra, havonta 333 USD összegben,
továbbá egy főnél több családi átalány-költségtérítésre jogosító hozzátartozó esetén a  második
családi átalány-költségtérítésre jogosító hozzátartozótól hozzátartozónként havonta további 33 USD
összegben.
(2) A Honvédség megtéríti
a) a  technikai biztosítás költségét, ha az  állomány tagja és a  családi átalány-költségtérítésre jogosító
hozzátartozói személyi biztonsága érdekében annak szükségességét az  illetékes logisztikai ellátó szerv
javaslata alapján a HM VGHÁT megállapítja, valamint
b) az állomány tagja szolgálati célú telefonbeszélgetéseinek részletes számlával igazolt költségét.
 (3) A lakhatási átalány-költségtérítést egész számra kerekítve kell megállapítani.
 (4) Az  állomány tagja nem jogosult a  berendezett lakhatási átalány-költségtérítésre abban az  esetben, ha az  általa
bérelt lakóingatlan honvédségi bútorzattal van ellátva, vagy ha az  állomány tagjának saját lakásberendezése
Magyarországról kiszállításra került. Ebben az  esetben az  állomány tagja részére kizárólag a  berendezés nélküli
lakhatási átalány-költségtérítés állapítható meg.
(5) Berendezett lakóingatlan bérlése esetén, valamint a 20. § (2) bekezdés b) pontja szerinti esetben az állomány tagja
a berendezett lakhatási átalány-költségtérítésre jogosult.
(6) A vegyes átalány-költségtérítés a lakóingatlan bérlése során felmerülő költségekhez, így különösen
a) a bérleti szerződéshez kapcsolódó regisztrációs díj,
b) az ingatlanközvetítői díj,
c) a bútorzat egyszeri szét- és összeszerelésének díja,
d) a lakóingatlan, a garázs és a bútorzat biztosítási díja,
e) a bemeneti és a kimeneti expert vizsgálatok díja,
f ) a bérleti szerződés indexálásának és megújításának,
g) a közüzemi mérőórák beszerelésének, cseréjének, névre íratásának,
h) a  kötelező karbantartási feladatok, így különösen a  kazán és a  légkondicionáló karbantartásának, továbbá
az előírt takarítási feladatok,
i) a közüzemi szolgáltatások díja,
j) a lakásvisszaadás, továbbá
k) a lakóingatlanra vonatkozó helyi adó
költségeihez való hozzájárulás céljából nyújtott juttatás.
(7) A  lakhatási átalány-költségtérítés és a  vegyes átalány-költségtérítés a  lakóingatlan átvételének napjától illeti meg
az  állomány tagját. Törthavi lakhatási átalány-költségtérítést és vegyes átalány-költségtérítést kell megállapítani
az állomány tagja részére, ha a tárgyhónapnak csak egy részében áll fenn a jogosultsági feltétel, ideértve különösen
az ideiglenes elhelyezés, a tárgyhónap közben lezajló ki- és hazatelepülés, továbbá a vegyes átalány-költségtérítés
esetén a családi átalány-költségtérítésre való jogosultság megállapításának vagy megszüntetésének esetét.
(8) A  vegyes átalány-költségtérítés összegének megállapítása során a  10.  § és a  11.  § szabályai szerint kell eljárni.
Ha  az  állomáshely szerinti országra meghatározott ellátmányalap pénzneme eltér az  EUR-tól, a  vegyes átalányköltségtérítés összegét az  ellátmányalap pénznemében kell megállapítani azzal, hogy az  átszámításkor
a  megállapítást megelőző hónap 15. napján érvényes, MNB által közzétett hivatalos devizaárfolyamot kell
alkalmazni.
(9) A  Honvédség megfizeti az  állomány tagja részére a  lakóingatlan és a  garázs bérlésével összefüggésben felmerült
letét összegét.
(10) Az állomány tagja
a) a  (9)  bekezdés szerinti letét összegének biztosítása érdekében a  bérleti szerződés másolatát a  szerződés
megkötését követő 8 napon belül köteles megküldeni az illetékes logisztikai ellátó szerv vezetőjének,
b) a  Honvédség részére köteles a  (9)  bekezdés szerinti letét összegét a  bérleti szerződés megszűnését követő
60  napon belül, vagy – ha azt az  állomáshelyen érvényes helyi sajátosságok indokolják – az  illetékes
logisztikai ellátó szerv vezetője által engedélyezett későbbi időpontig visszafizetni, és
c) a  bérbeadó által kötött lakásbiztosítás hiányában köteles biztosítást kötni a  lakóingatlanra, a  garázsra és
a honvédségi tulajdonú lakásberendezési tárgyakra.
(11) A biztosítás szempontjából honvédségi tulajdonúnak kell tekinteni azokat a berendezési tárgyakat is, amelyek
a) a  bérbeadó tulajdonát képezik, de a  bérlés ideje alatt azokat a  lakóingatlanban hagyja, és használatra
átengedi az állomány tagja részére, kivéve, ha a lakásbérletről szóló szerződés másként rendelkezik, és
b) külön szolgáltatótól kerülnek bérlésre, és a bérlés díja a biztosítási díjat nem tartalmazza.
12. Az ideiglenes elhelyezés 22. § (1) A Honvédség az állomány tagja részére a szolgálati és a biztonsági követelményeknek, valamint a gazdaságossági
szempontoknak megfelelő ideiglenes elhelyezést biztosít, vagy annak költségeit megtéríti
a) a külföldi szolgálat megkezdésétől a  lakóingatlan átvételének napjáig, de legfeljebb a kiutazástól számított
31 napra, és
b) szükség esetén a  külföldi szolgálat befejezésekor, a  kiköltözés feladatainak végrehajtása érdekében
a  lakásbérleti szerződés megszűnésétől vagy a bérleti szerződés megszűnése előtt a  lakóingatlan állomány
tagja általi indokolt elhagyásától a  végleges hazautazásig terjedő időre, de legfeljebb a  bérleti szerződés
megszűnésétől vagy a  bérleti szerződés megszűnése előtt a  lakóingatlan indokolt elhagyásától számított
15 napra.
(2) Az  (1)  bekezdéstől eltérően az  illetékes logisztikai ellátó szerv vezetője indokolt esetben, a  szociális, illetve
gazdaságossági szempontok figyelembevételével az  állomány tagja kérelmére engedélyezheti az  ideiglenes
elhelyezés
a) 31 napot meghaladó igénybevételét vagy költségeinek megtérítését, ha az  állomány tagja a  kiutazástól
számított 31 napon belül a lakóingatlanba neki fel nem róható okból nem tud beköltözni, és
b) folyamatos felügyeletre szoruló, családi átalány-költségtérítésre jogosító hozzátartozóval történő együttes
igénybevételét vagy költségeinek megtérítését.
 (3) A  Honvédség az  ideiglenes elhelyezés biztosítása esetén az  állomány tagja kiutazása előtt gondoskodik
az ideiglenes elhelyezésként szolgáló szállás lefoglalásáról. 13. A képviselet-vezetők lakhatásának biztosítása
23. § (1) A képviselet-vezetők tekintetében a 17–21. §-t az ezen alcímben foglalt eltérésekkel kell alkalmazni.
 (2) Nem alkalmazhatók a  17. és 18.  § lakásberendezésre és lakásberendezés-szállítási normaösszegre vonatkozó
rendelkezései, a 19. § (1)–(3) bekezdése, a 20. § (1) és (2) bekezdése, valamint a 21. §.
24. § (1) A  képviselet-vezető tekintetében az  illetékes logisztikai ellátó szerv vezetője vagy az  általa kijelölt személy
gondoskodik
a) a képviselet-vezető és családi átalány-költségtérítésre jogosító hozzátartozója számára a külföldi szolgálat alatt
tartós elhelyezésül szolgáló, képviselet-vezetői feladatkörének – ideértve a  reprezentációs tevékenységet is –,
a  családi átalány-költségtérítésre jogosító hozzátartozók létszámának, valamint a  biztonsági
követelményeknek megfelelő rezidencia felkutatásáról és kiválasztásáról,
b) a bérleti szerződés megkötéséről,
c) a bérleti szerződés megszűnésekor a rezidenciának a tulajdonos részére történő visszaadásáról és
d) a  rezidencia honvédségi bútorzattal történő ellátásáról, az  ehhez szükséges részleges vagy teljes körű
bútorzatbeszerzések vagy bútorzatbérlések végrehajtásáról.
 (2) Az  illetékes logisztikai ellátó szerv vezetője által kijelölt személy az  (1)  bekezdés a)–c)  pontja tekintetében
a képviselet-vezető is lehet, ha azt az adott állomáshelyen irányadó helyi jogszabályi környezet ezt indokolttá teszi.
Ez  esetben a  megkötött bérleti szerződés másolatát a  képviselet-vezető a  bérleti szerződés megkötését követő
8 napon belül az illetékes logisztikai ellátó szerv részére megküldi.
25. § A képviselet-vezető tekintetében a Honvédség viseli
a) az  ideiglenes elhelyezés költségeit, ideértve a  szállásköltség részét képező, a  számlán elkülönítve fel nem
tüntetett kötelező reggeli árát, azonban ide nem értve az egyéb kiegészítő szolgáltatások igénybevételéből
eredő költségeket,
b) a rezidencia bérleti díját, legfeljebb a 20. § (3) bekezdése szerinti lakhatási átalány-költségtérítés mértékéig,
c) a  bérleti szerződés megkötéséhez kapcsolódó ügynöki, szakértői díjak költségét, a  bérleti szerződés
megújításának díját, valamint a rezidencia bérlésével összefüggésben felmerült letét összegét,
d) a rezidencia biztosítási díját,
e) a rezidenciához kapcsolódó helyi adó díját,
f ) a  rezidenciában elhelyezett honvédségi tulajdonú berendezési tárgyak biztosítási díját azzal, hogy ha
a  rezidencia, valamint annak berendezési tárgyaira kötött biztosítási szerződésben nem különülnek el
a  honvédségi és a  képviselet-vezető tulajdonát képező vagyontárgyak biztosítási összegei, a  biztosítási díj
megtérítése során csak a honvédségi tulajdonú tárgyakra eső, arányosan megállapított részt kell figyelembe
venni,
g) a technikai biztosítás költségét,
h) a kötelezően előírt, szükséges karbantartások és tisztasági festések költségeit,
i) a  közüzemi szolgáltatások felhasznált mennyiségének mérésére szolgáló mérőkészülékek beszerelésének,
cseréjének költségét,
j) lakásberendezés helyszíni bérlete esetén a  lakásberendezés bérleti díját, a  be- és kiköltözéskor
a  lakásberendezés egyszeri össze- és szétszerelésének, továbbá a  lakásberendezés egyszeri ki- és
elszállításának költségét és
k) a kertészeti – ideértve a kertrendezés, kertgondozás céljából igénybe vett – szolgáltatás költségét.
26. § (1) A Honvédség a képviselet-vezető részére megtéríti
a) a közüzemi szolgáltatások számlával igazolt díjait havonta utólagos elszámolással,
b) a szolgálati célú telefonbeszélgetéseinek részletes számlával igazolt költségét és
c) a vezetékes telefon bekötésének, valamint a kommunikációs szolgáltatások díját, ideértve a telefonállomás
és az internethasználat alapdíját is.
 (2) Az (1) bekezdés a) pontjában foglaltaktól eltérően a képviselet-vezető kérelme alapján az illetékes logisztikai ellátó
szerv vezetője előleg formájában biztosítja az  (1) bekezdés a) pontja szerinti költségeket a képviselet-vezető vagy
a  képviselet gazdálkodási feladatainak végrehajtására kijelölt személy részére. Ebben az  esetben a  tárgyhónapra
biztosított előleggel az  előleget felvevő személy a  tárgyhónapot követő hónap 5. napjáig köteles elszámolni
az illetékes logisztikai ellátó szerv felé.
14. Egyéb speciális feladatot végzők ellátása 27. § (1) Az  állománynak a  külföldön betöltött beosztása sajátosságaiból adódóan esetenként műveleti terület feletti
légtérben feladatot végrehajtó tagja a  külszolgálati ellátmányon túl – a  feladatellátással érintett hónapokra,
függetlenül az  adott hónapban ilyen feladatellátással töltött napok számától – a  45.  § (4)  bekezdése szerinti
alapellátmány-kiegészítés biztonsági körülmények szerinti hányadának 30%-ára jogosult.
(2) Az  (1)  bekezdés alkalmazása során azt a  biztonsági körülmények szerinti kategóriát kell irányadónak tekinteni,
amely a  repült útvonal alatti műveleti területen feladatot ellátó kontingens vagy csoport tekintetében került
meghatározásra. Egy térségben szolgálatot teljesítő több kontingens és csoport esetében a  legalacsonyabb
besorolású biztonsági kategóriáját kell alapul venni.
28. § (1) A kiküldetés időtartamára az állomány tagja
a) a  külszolgálati ellátmányra és a  családi átalány-költségtérítésre jogosító feltételek változatlansága esetén
az eredeti állomáshely szerinti beosztása alapján megállapított, változatlan összegű külszolgálati ellátmányra
és családi átalány-költségtérítésre,
b) a 61–66. § és a 67. § (1) bekezdés b) pontja szerinti juttatásokra,
c) magyarországi kiküldetése esetén, a Magyarországon töltött időre – a belföldi napidíj kivételével – a belföldi
szolgálati kiküldetésre vonatkozó szabályok szerinti juttatásokra, és
d) ha a  kiküldetés alatt az  étkezést meghatározott helyen, a  gyakorlat jóváhagyott tervezési okmányában
előírt kötelező módon kell igénybe venni, az engedélyező elöljáró engedélye alapján étkezési költségeinek
megtérítésére
jogosult.
 (2) Az  (1)  bekezdés b)  pontjának alkalmazása során a  67.  § (1)  bekezdés b)  pontja szerinti utazási előleg nyújtása,
valamint annak 67. § (2)–(5) bekezdése szerinti visszafizetése az állomány tagja bankszámlájára történő átutalással,
valamint onnan történő visszautalással valósulhat meg.
29. § A  28.  §-tól eltérően az  állománynak az  állomáshelyéről béketámogató műveletben való szolgálatteljesítésre
vezényelt tagja a vezénylése idejére
a) a  külszolgálati ellátmányra és a  családi átalány-költségtérítésre jogosító feltételek változatlansága esetén
az eredeti állomáshely szerinti beosztása alapján megállapított, változatlan összegű külszolgálati ellátmányra
és családi átalány-költségtérítésre, és
b) a  vezénylés időtartamától függetlenül a  béketámogató műveletben betöltött beosztása alapulvételével
a 45. § (3) és (4) bekezdése, valamint az 51. és az 52. § szerinti juttatásokra
jogosult. 15. Egyes juttatások kifizetésének szabályai 30. § (1) A tárgyhavi külszolgálati ellátmányt és családi átalány-költségtérítést
a) havonta utólag a tárgyhót követő hónap 5. napjáig kell az állomány tagja devizaszámlájára átutalni,
b) a  külföldi szolgálat megszűnése vagy megszüntetése esetén a  külföldi szolgálat vezénylési okmányban
megállapított utolsó napját követő 7. napig kell az  állomány tagja devizaszámlájára átutalni, vagy annak
hiányában hazai forintszámlájára forintban átutalni.
(2) A  tárgyhavi lakhatási átalány-költségtérítést és vegyes átalány-költségtérítést a  tárgyhónap 5. napjáig kell
az állomány tagja devizaszámlájára átutalni.
16. Egészségügyi ellátáshoz kapcsolódó költségek 31. § (1) Az állomány tagja kérelmére a Honvédség hozzájárulhat az állomány tagja családi átalány-költségtérítésre jogosító
hozzátartozójának fogyatékosságával összefüggő gyógyászati segédeszközök és kiegészítő gyógykezelések,
így különösen a  gyógytorna és a  fizikoterápia költségéhez. A  költségekhez való hozzájárulást a  szakorvos írásos
javaslatának figyelembevételével a kiküldő engedélyezheti.
(2) Az  állomány tagja az  illetékes pénzügyi ellátó szervhez benyújtott kérelmére az  500 EUR-t vagy annak megfelelő
összeget meghaladó, az  állomány tagja vagy a  családi átalány-költségtérítésre jogosító hozzátartozója egyszeri
egészségügyi ellátása esetén az  igazolt költségek Ebtv. alapján megtéríthető hányadának megfelelő összegű
előlegre jogosult az Ebtv. szerinti elszámolás megtörténtéig. Az állomány tagja a felvett előleget
a) az Ebtv. szerinti visszatérítést követően haladéktalanul, de legkésőbb az előleg folyósítását követő 6 hónapon
belül, vagy
b) a  visszatérítés végleges elmaradása esetén az  elszámolás sikertelenségére vonatkozó írásos értesítés
kézhezvételétől számított 30 napon belül
egy összegben köteles visszafizetni.
(3) Ha a (2) bekezdés b) pontja szerint visszafizetendő összeg meghaladja az állomány tagja havi nettó ellátmányának
25%-át, az állomány tagja írásbeli kérelmére a HM VGHÁT az előleg visszafizetését 6 havi részletben, de legfeljebb
a külföldi szolgálat befejezéséig engedélyezheti.
(4) Ha előre nem látható okok miatt a  külföldi szolgálat az  előleg visszafizetése előtt fejeződik be, az  állomány tagja
az előleg fennmaradó részét
a) az állomáshely végleges elhagyása előtt egy összegben, vagy
b) belföldön legkésőbb a  külföldi szolgálat befejezésétől számított 30 napon belül forintban köteles
visszafizetni. Ha a  fennálló tartozás kiegyenlítése az  előírt határidőn belül nem történik meg, akkor
a  Honvédség a  késedelmes napokra a  Polgári Törvénykönyvről szóló törvény szerinti kamatot számít fel.
Az előlegből fennmaradó tartozás visszafizetésére a kiküldő kedvezőbb feltételeket akkor állapíthat meg, ha
a külföldi szolgálat az állomány tagja önhibáján kívüli okból fejeződött be idő előtt.
(5) A Honvédség természetben biztosítja az állomány tagja és a családi átalány-költségtérítésre jogosító hozzátartozója
részére az állomáshelyre kötelezően előírt védőoltásokat, vagy ennek hiányában megtéríti azok költségét.
17. Iskoláztatási és óvodáztatási költségek 32. § (1) A Honvédség kérelemre hozzájárulhat az állomány tagjának az állomáshelyen óvodai nevelésben részesülő, iskolai
előkészítőn részt vevő vagy alap- és középfokú tanulmányait folytató, juttatásra jogosító gyermeke után felmerülő
tandíjköltséghez, feltéve, hogy az állomáshelyen nem áll rendelkezésre térítésmentesen igénybe vehető, az átlagos
hazai képzési, egészségügyi és kulturális követelményeknek megfelelő magyar, angol, német, francia vagy spanyol
nyelven képzést folytató óvoda vagy oktatási intézmény (a továbbiakban együtt: megfelelő oktatási intézmény).
Ha az állomáshelyen elérhető megfelelő oktatási intézmény, az állomány tagjának juttatásra jogosító gyermek utáni
tandíjköltséghez történő hozzájárulásra vonatkozó kérelme csak akkor fogadható be, ha a  (2)  bekezdés szerinti
különös méltánylást érdemlő eset fennállását az állomány tagja a kérelemhez csatolt írásbeli nyilatkozattal igazolja.
(2) Különös méltánylást érdemlő esetnek minősül, ha
a) a  megfelelő oktatási intézmény képzési nyelve eltér a  gyermek korábbi hazai óvodai részvétele vagy
tanulmányai során tanult idegen nyelvtől,
b) a  külföldi szolgálat ideje alatt, nem az  állomány tagja saját elhatározásán alapuló óvoda- vagy iskolaváltás
esetén a  megfelelő oktatási intézmény képzési nyelve eltér a  gyermek által az  állomáshelyen vagy
–  az  állomány tagja áthelyezése esetén – a  korábbi állomáshelyen addig látogatott óvoda vagy oktatási
intézmény képzési nyelvétől,
c) a  KNBSZ szakvéleménye alapján a  megfelelő oktatási intézmény nem felel meg az  állomáshely szerinti
országban az állomány tagja számára ajánlott biztonsági követelményeknek,
d) a  megfelelő oktatási intézmény megközelítésére fordított utazási idő összességében a  napi 3 órát
meghaladja, vagy
e) a  gyermek fogyatékos vagy tartósan beteg, amely miatt különleges odafigyelést, speciális gondoskodást
igényel.
(3) Az állomány tagja kérelmét a szolgálati elöljáróhoz nyújthatja be.
 (4) A  tandíjköltséghez történő hozzájárulásról mérlegelési jogkörben – az  állomány tagja külszolgálati ellátmánya
és családi átalány-költségtérítése együttes összegének, valamint a  szociális és a  gazdaságossági szempontok
figyelembevételével – a HM VGHÁT dönt. A tandíjköltséghez történő hozzájárulásra vonatkozó engedély a feltételek
változatlansága esetén a külföldi szolgálat teljes időtartamára szól.
(5) A  tandíjköltséghez történő hozzájárulás mértékét a  3.  melléklet tartalmazza. A  tandíjköltséghez történő
hozzájárulás mértékének megállapítása során
a) a  kettő vagy annál több juttatásra jogosító gyermek esetén elsőként a  legalacsonyabb összegű
tandíjköltséget kell alapul venni,
b) a  negyedik és minden további juttatásra jogosító gyermek esetén ugyanazt a  százalékos mértéket kell
alkalmazni, mint ami a harmadik gyermek esetén irányadó, és
c) a  juttatásra jogosító gyermekek számának megállapításánál a  fogyatékos vagy tartósan beteg gyermeket
nem kell figyelembe venni.
 (6) A tandíjköltség tandíjköltség-hozzájáruláson felüli része (a továbbiakban: önerő) az állomány tagját terheli.
 (7) Ha az  állomány tagja összes juttatásra jogosító gyermeke után fizetendő önerő összege meghaladja az  állomány
tagja (3)  bekezdés szerinti kérelme benyújtásakor érvényes külszolgálati ellátmánya és családi átalányköltségtérítése havi nettó együttes összege tizenkétszeresének 20%-át, az  önerő e  feletti részével a  Honvédség
a 3. melléklet szerinti összeget kiegészíti.
(8) Az  ugyanazon állomáshelyen külföldi szolgálatot teljesítő házastársak külszolgálati ellátmányát és családi átalányköltségtérítését együttesen kell figyelembe venni.
(9) A tandíjköltséghez történő hozzájárulás összegét juttatásra jogosító gyermekenként EUR-ban kell megállapítani és
folyósítani. Az  EUR-tól eltérő pénznemben felmerülő tandíjköltség esetén annak összegét a  (3)  bekezdés szerinti
kérelem benyújtását megelőző hónap 15. napján érvényes hivatalos MNB devizaárfolyamon kell átszámítani.
(10) Az állomány tagja köteles a (3) bekezdés szerinti kérelemben nyilatkozni arról, hogy házastársa ugyanazon gyermek
után hasonló juttatásban nem részesül.
18. Egyéb költségek 33. § Az állomány tagja részére meg kell téríteni
a) a  saját és a  családi átalány-költségtérítésre jogosító hozzátartozója vízumköltségét, a  vízum kiadásához
szükséges orvosi vizsgálat költségét,
b) a szolgálati ügyek intézésével összefüggésben felmerült postaköltséget, továbbá
c) a saját és a családi átalány-költségtérítésre jogosító hozzátartozója kötelező egészségügyi szűrővizsgálatával
összefüggésben Magyarországon felmerülő, az  állomány tagjának magyarországi lakóhelye és
a  szűrővizsgálat helye közötti utazási költségeket a  belföldi szolgálati kiküldetésre vonatkozó szabályok
szerint.
19. Előlegek 34. § (1) Az állomány tagja a külföldi szolgálatot megelőzően, a külföldi szolgálat megkezdése előtt legfeljebb 2 hónappal
illetményelőleg folyósítását kérheti.
(2) Az  illetményelőleg mértéke legfeljebb a  külföldi szolgálat előtt betöltött beosztás alapulvételével a  Hjt. 122.  §
(1) bekezdés a) pontja szerinti alapilletmény 2 havi összege lehet.
(3) Az  illetményelőleg folyósítását a  központi keret terhére az  állományilletékes parancsnok engedélyezheti.
Az illetményelőleget a külföldi szolgálat időtartama, de legfeljebb 12 hónap alatt kell visszafizetni.
35. § (1) Az állomány tagja kérelemre, a külföldi szolgálat megkezdését követő 6 hónapon belül egyszeri alkalommal
a) legfeljebb a 2,5-es szorzószámmal számított ellátmány 3 havi összegének és
b) kizárólag gépkocsi vásárlás céljára igénybe vehető, a  2,5-es szorzószámmal számított ellátmány 6 havi
összegének, de legfeljebb a gépkocsik együttes vételárának
megfelelő ellátmányelőlegre jogosult azzal, hogy az  ellátmányelőlegek havi törlesztőrészletei együttesen sem
haladhatják meg az  állomány tagja havi nettó ellátmányának 50%-át. Az  ellátmányelőleg folyósítását az  állomány
tagja legkorábban a külföldi szolgálat megkezdését követően az  illetékes pénzügyi ellátó szervnél írásban kérheti.
Az ellátmányelőleget lehetőség szerint soron kívül, de legkésőbb a kérelem benyújtásától számított 15 napon belül
kell folyósítani.
(2) Az  állomány tagja legkésőbb a  külföldi szolgálat megkezdését megelőző 15. napig is kérheti az  (1)  bekezdés
b)  pontja szerinti ellátmányelőleg folyósítását a  külföldi szolgálat alatt betöltésre kerülő beosztás szerinti illetékes
pénzügyi ellátó szervtől.
(3) Az  (1) és (2)  bekezdéstől eltérően nem jogosult ellátmányelőlegre az  állomány tagja, ha a  külföldi szolgálat
időtartama az 1 évet nem haladja meg.
(4) Az (1) bekezdés b) pontja szerinti ellátmányelőleg az előleg folyósítását követő 90 napon belül
a) egynél több gépkocsinak a beszerzésére is felhasználható, ha az állomány tagjának az állomáshelyen családi
átalány-költségtérítésre jogosító házastársa van, továbbá
b) a  gépkocsi vagy gépkocsik állomáshely szerinti országban, az  állomáshely szerinti országgal szomszédos
országban vagy Magyarországon történő beszerzésére is felhasználható.
 (5) Az  (1)  bekezdés b)  pontja szerinti ellátmányelőleg felhasználásának igazolásához az  állomány tagja köteles
a gépkocsi vagy gépkocsik vételárának kifizetését követő 30 napon belül
a) a  gépkocsi vagy gépkocsik tanúk által hitelesített adásvételi szerződésének és az  állomány tagja nevére írt
forgalmi engedélynek vagy a gépjármű törzskönyvnek vagy
b) a gépkocsi vagy gépkocsik vásárlását igazoló számlának
a másolatát – aláírásával ellátva – az illetékes pénzügyi ellátó szervhez benyújtani.
(6) Az  állomány tagja az  (1)  bekezdés b)  pontja szerinti ellátmányelőleg felhasználásával vásárolt gépkocsikra,
a vásárlással egyidejűleg, az ellátmányelőleg törlesztésének időtartamára teljes körű CASCO vagy azzal egyenértékű
biztosítást köteles kötni, és annak létrejöttét a biztosítási szerződés megkötését követő 30 napon belül az illetékes
pénzügyi ellátó szerv felé igazolni. A  gépkocsikra vonatkozó teljes körű CASCO vagy azzal egyenértékű biztosítás
díja az állomány tagját terheli.
36. § (1) Az ellátmányelőleg visszafizetése
a) a 35. § (1) bekezdés a) pontja szerinti ellátmányelőlegre legfeljebb 10 havi részletben,
b) a 35. § (1) bekezdés b) pontja és a 35. § (2) bekezdése szerinti ellátmányelőlegre legfeljebb 36 havi részletben,
de legfeljebb a külföldi szolgálat befejezéséig engedélyezhető.
(2) Az  ellátmányelőleg törlesztését legkésőbb a  felvételét követő harmadik hónapban kell megkezdeni, és
a  törlesztésnek – egyenlő részletekben történő levonás vagy befizetés mellett – a  külföldi szolgálatból történő
végleges hazatérés napjáig be kell fejeződnie.
(3) A  (2)  bekezdéstől eltérően, ha előre nem látható okok miatt a  külföldi szolgálat az  ellátmányelőleg visszafizetése
előtt fejeződik be, a visszafizetésre a 31. § (4) bekezdését kell alkalmazni.
(4) Az  állomány tagja köteles legkésőbb a  35.  § (5)  bekezdésében meghatározott igazolások benyújtását követő
8. napig a Honvédség részére egy összegben visszatéríteni
a) a 35. § (1) bekezdés b) pontja vagy a 35. § (2) bekezdése alapján felvett ellátmányelőleg teljes összegét, ha
annak felhasználására a 35. §-ban meghatározott feltételektől eltérő módon került sor, és
b) a  35.  § (1)  bekezdés b)  pontja vagy a  35.  § (2)  bekezdése alapján felvett ellátmányelőleg fel nem használt
részét, ha a gépkocsi vagy gépkocsik együttes vételára nem éri el a felvett ellátmányelőleg összegét.
37. § (1) Az  állomány tagja részére egyszeri alkalommal 2000 EUR vagy annak megfelelő összegű USD vagy angol font
(a továbbiakban: GBP) utazási előleget kell folyósítani a kiutazás előtti 10 napon belül.
(2) Az utazási előleget
a) legkésőbb a folyósítást követő 6 hónapon belül vagy
b) 1 évet meg nem haladó külföldi szolgálat esetén legkésőbb a végleges hazautazás utáni 10 napon belül
kell a Honvédség részére visszatéríteni.
38. § (1) Az  állomány tagjának kérelmére, a  külföldi szolgálat megkezdését követő 2 hónapon belül egyszeri alkalommal,
a  részére megállapított lakhatási átalány-költségtérítés és vegyes átalány-költségtérítés legfeljebb 3 havi együttes
összegével megegyező összegű előleg folyósítható költségtérítés-előleg címén.
(2) A  költségtérítés-előleg kizárólag egy, kettő vagy három egész hónapra járó átalány-költségtérítés összege lehet,
továbbá a lakhatási átalány-költségtérítést és a vegyes átalány-költségtérítést is tartalmaznia kell.
(3) Az  állomány tagja a  költségtérítés-előleg folyósítását követő hónaptól kezdve nem jogosult lakhatási átalányköltségtérítésre és vegyes átalány-költségtérítésre mindaddig, amíg a  folyósított költségtérítés-előleg
kiszámításának alapját képező (2) bekezdés szerinti időtartam le nem telik.
(4) A  képviselet-vezető esetén az  (1)–(3)  bekezdés lakhatási átalány-költségtérítésre vonatkozó rendelkezései akkor
alkalmazhatók, ha a 24. § (2) bekezdése alapján a képviselet-vezető a rezidencia felkutatására és a bérleti szerződés
megkötésére kijelölt személy.
20. Gépjárműhasználat 39. § (1) Az engedélyező elöljáró az állomány tagjának engedélyezheti
a) szolgálati gépjármű használatát a  feladat jellegétől függően vagy magáncélra, ideértve a munkába járással
összefüggő utazást is, amelyet az illetékes logisztikai ellátó szerv biztosít, vagy
b) saját gépjármű szolgálati célú igénybevételét, feltéve, hogy az  állomány tagja a  gépjárműre külföldön is
érvényes, teljes körű CASCO vagy azzal egyenértékű biztosítással rendelkezik.
 (2) Az (1) bekezdés a) pontja esetén az állomány tagja a 64. § (1) bekezdése szerinti költségtérítésekre jogosult.
 (3) Az (1) bekezdés b) pontja esetén
a) az állomány tagját terheli a gépjárműre vonatkozó teljes körű CASCO vagy azzal egyenértékű biztosítás díja,
és
b) az állomány tagja jogosult a 64. § (2) bekezdése szerinti költségtérítésekre.
 (4) A 35. § (1) bekezdés b) pontja szerinti ellátmányelőleg felhasználásával vásárolt gépkocsikat – a 64. § (2) bekezdése
szerinti költségtérítés ellenében – az  állomány tagja az  engedélyező elöljáró utasítása alapján beosztásával
összefüggő feladatai ellátására is köteles használni.
(5) Az  (1) és a  (4)  bekezdés szerinti lehetőségek hiányában az  állomány tagja részére indokolt esetben, szolgálati
feladatai ellátása érdekében, alkalmanként bérelt gépjármű igénybevétele engedélyezhető, amelynek költsége
a Honvédséget terheli.
(6) A  gépjárműhasználat és gépjárműbérlés engedélyezésére és elszámolására – az  e  rendeletben nem szabályozott
kérdésekben – a honvédségi járművek fenntartásáról szóló miniszteri rendeletet kell alkalmazni.
21. Eljárás a külföldi szolgálat során bekövetkező elhalálozás esetén
40. § (1) Az  állomány tagja külföldi szolgálat alatti elhalálozása esetén a  családi átalány-költségtérítésre jogosító
hozzátartozója részére ki kell fizetni az  állomány tagja elhalálozása napjáig járó törthavi, továbbá az  elhalálozás
napját követő 1 hónapra számított külszolgálati ellátmányát és családi átalány-költségtérítését is. A  kifizetés
csak egy személy részére történhet. Családi átalány-költségtérítésre jogosító hozzátartozó hiányában a  halál
bekövetkeztéig ki nem fizetett külszolgálati ellátmányt és családi átalány-költségtérítést a  hagyatéki eljárás során
meghatározott személy vagy személyek részére kell kifizetni.
(2) Az egészségügyi szabadság során bekövetkezett elhalálozás esetén az (1) bekezdés szerinti külszolgálati ellátmány
kiszámításánál a 12. § (2)–(4) bekezdése szerint kell eljárni.
(3) Az  (1)  bekezdés szerinti külszolgálati ellátmány és családi átalány-költségtérítés előleglevonással nem terhelhető.
Az állomány tagja halála esetén – ide nem értve a Hjt. 141/A. §-a szerinti esetet – a Hjt. 141/B. §-a szerinti miniszteri
döntés hiányában, az  illetményelőlegnek, az  ellátmányelőlegnek és az  utazási előlegnek az  elhalálozást követően
esedékes, még törlesztetlen részéből adódó tartozás miatt fennálló visszafizetési kötelezettség törvényben
meghatározott értékhatárt el nem érő kis összegű követelésnek minősülő része törlésre kerül.
(4) A  családi átalány-költségtérítésre jogosító hozzátartozó külföldi szolgálat alatti elhalálozása esetén az  állomány
tagja részére ki kell fizetni az  elhalálozott hozzátartozó után az  elhalálozást követő 1 hónapra számított családi
átalány-költségtérítést is.
III. FEJEZET
AZ ÁLLOMÁNY NEMZETKÖZI SZERVEZETEKNÉL TARTÓS KÜLFÖLDI SZOLGÁLATOT TELJESÍTŐ TAGJAIRA
VONATKOZÓ KÜLÖN SZABÁLYOK
22. A juttatások rendszere 41. § E  Fejezetet az  állomány nemzetközi szervezeteknél a  HM rendelet2 1.  § 10.  pont b) és h)  alpontja szerint tartós
külföldi szolgálatot teljesítő tagjára kell alkalmazni, ha a külföldi tartózkodással összefüggésben ellátását elsősorban
a nemzetközi szervezet biztosítja.
42. § (1) Az  állománynak az  EU intézményeinél, intézményközi szerveinél és ügynökségeinél (a továbbiakban együtt:
EU  intézmény) nemzeti szakértőként vagy egyéb beosztásban tartós külföldi szolgálatot teljesítő tagja
(a  továbbiakban: EU-beosztást betöltő) ellátását a  Honvédség az  EU által az  EU-beosztást betöltő részére nyújtott
juttatások igénybevételével biztosítja. Ennek érdekében az  EU intézmény és a  Honvédség közötti, a  külföldi
szolgálatot megelőző hivatalos levélváltás során a  Honvédség kezdeményezi a  vonatkozó EU-s rendelkezések
alapján nyújtható ellátások folyósítását. Az  EU juttatásainak igénylése céljából kitöltendő, az  EU által erre a  célra
előírt hivatalos adatlapot a HVKF helyettese kiadmányozza.
(2) Az  EU-beosztást betöltő az  EU által részére ténylegesen kifizetett juttatások mértékéről a  külföldi szolgálat
megkezdését követő hónap utolsó napjáig, továbbá az  azokban bekövetkező változásról a  változástól számított
15  napon belül köteles az  illetékes pénzügyi ellátó szerv és az  illetékes személyügyi szerv részére írásbeli
nyilatkozatot tenni.
43. § (1) Az EU-beosztást betöltő a vezénylés megkezdésének napjától az EU-beosztás átvételét megelőző napig a II. Fejezet
alapján jogosult külszolgálati ellátmányra és ideiglenes elhelyezésre vagy az  ideiglenes elhelyezés költségeinek
megtérítésére.
(2) Az EU-beosztást betöltő esetén alkalmazni kell a 14–18. §, valamint a 32. § rendelkezéseit, ha az EU az EU-beosztást
betöltő részére hasonló juttatást nem biztosít. Ebben az esetben a 37. §-t is alkalmazni kell azzal az eltéréssel, hogy
az  utazási előleg összege 6000 EUR vagy annak megfelelő összegű USD vagy GBP, amit legkésőbb a  folyósítást
követő 12 hónapon belül kell a Honvédség részére visszatéríteni.
(3) Az  EU-beosztást betöltő részére, kérelme alapján, kiegészítő átalány-költségtérítés folyósítható, ha azt
az  EU-beosztást betöltő számára az  EU által folyósított rendszeres juttatások és az  állomáshely megélhetési
költségeinek mértéke indokolja. A kiegészítő átalány-költségtérítés iránti kérelmet az illetékes logisztikai ellátó szerv
javaslatával ellátva a HVKF helyetteséhez kell benyújtani.
(4) Kiegészítő átalány-költségtérítés legfeljebb
a) az EU-beosztást betöltő állomáshelye, a beosztásához rendszeresített rendfokozat, valamint a családi átalány
költségtérítésre jogosító hozzátartozók figyelembevételével részére a  6.  § (2)  bekezdése, a  7–9.  §, a  10.  §
(2)–(4)  bekezdése, a  11.  §, a  12.  §, a  20.  § (3)  bekezdése, a  21.  § (1)  bekezdés b) és c)  pontja, a  21.  §
(3)  bekezdése, a  21.  § (6)–(8)  bekezdése szerinti külszolgálati ellátmány, családi átalány-költségtérítés,
lakhatási átalány-költségtérítés és vegyes átalány-költségtérítés 1 hónapra számított együttes nettó összege,
valamint
b) az  EU által az  EU-beosztást betöltő részére folyósított rendszeres juttatások 1 hónapra számított együttes
nettó összege
különbözetének erejéig nyújtható.
 (5) A  (4)  bekezdés alkalmazásában a  (4)  bekezdés b)  pontja szerinti juttatások közül a  napi mértékben rögzített
juttatásokat 30 napos hónappal számítva kell figyelembe venni.
(6) A  kiegészítő átalány-költségtérítés megállapítása és folyósítása során figyelembe kell venni az  5.  § (3) és
(4) bekezdésében, valamint a 30. § (2) bekezdésében foglaltakat is.
(7) A  kiegészítő átalány-költségtérítés összegét abban a  pénznemben kell megállapítani és folyósítani,
amelyben az  állomáshely szerinti országra meghatározott ellátmányalap a  2.  mellékletben rögzítésre került.
Ha  a  2.  mellékletben az  állomáshely szerinti országra meghatározott ellátmányalap pénzneme eltér az  EU által
folyósított juttatások pénznemétől, az  EU által folyósított juttatásokat a  (3)  bekezdés szerinti kérelem benyújtását
megelőző hónap 15. napján érvényes, az MNB által közzétett hivatalos devizaárfolyamon kell átszámítani.
IV. FEJEZET
AZ ÁLLOMÁNY BÉKETÁMOGATÓ MŰVELET KERETÉBEN KÜLFÖLDI SZOLGÁLATOT TELJESÍTŐ TAGJAIRA
VONATKOZÓ SZABÁLYOK
23. Általános jogosultsági szabályok 44. § (1) E Fejezetet kell alkalmazni
a) az állomány béketámogató műveletben külföldi szolgálatot teljesítő tagjára a külföldi szolgálat időtartamától
függetlenül, és
b) az NRF és az EU BG kötelékébe, valamint az azokhoz hasonló funkciójú, valamely nemzetközi szervezetnek
felajánlott egység, alegység, továbbá a  Nemzeti Telepíthető Híradó és Informatikai Század állományának
járandóságaira – a  külföldi szolgálat megkezdésétől annak befejezéséig – műveleti területen teljesített
külföldi szolgálat idejére.
(2) Ha az  állomány (1)  bekezdés a)  pontja szerinti tagja külföldi pénzbeli ellátását közvetlenül a  béketámogató
műveletet irányító nemzetközi szervezet biztosítja, az  állomány tagja a  34.  §, a  37.  § és a  49–52.  § szerinti
juttatásokra, továbbá az  V. Fejezetben foglaltak szerint külföldi napidíj-kiegészítésre jogosult azzal az  eltéréssel,
hogy
a) a  37.  § szerinti utazási előleg felvételekor az  állomány tagja írásban nyilatkozik arról, hogy engedélyezi
a felvett előleg törlesztőrészleteinek havonta történő levonását, vagy vállalja annak befizetését, és
b) az  állomány tagja az  utazási előleget az  a)  pont szerinti nyilatkozatának megfelelően, de legfeljebb
a kiutazást követő 6 hónap alatt köteles a Honvédségnek visszatéríteni.
 (3) A  (2)  bekezdéstől eltérően, az  állomány azon (1)  bekezdés a)  pontja szerint Cipruson szolgálatot teljesítő tagjára,
akinek a külföldi pénzbeli ellátását közvetlenül a béketámogató műveletet irányító nemzetközi szervezet biztosítja,
a 47. § (6) bekezdését, a 48. §-t, a 49–52. §-t, továbbá az 54–57. §-t kell alkalmazni.
(4) Az  (1) bekezdés b) pontja szerinti állomány nem műveleti területen teljesített külföldi szolgálata esetén a külföldi
szolgálat jellegétől függően a II. Fejezetet vagy a VI. Fejezetet kell alkalmazni.
(5) Az  állomány e  Fejezet hatálya alá tartozó tagjára is alkalmazni kell a  12.  § (2)  bekezdés a)  pontját, a  12.  § (3) és
(4) bekezdését, a 13. §-t, a 28. § (2) bekezdését, a 33. §-t, a 34. §-t és a 40. § (1)–(3) bekezdését.
24. Külszolgálati ellátmány 45. § (1) Az  állomány tagja a  külföldi szolgálat időtartamára külszolgálati ellátmányra jogosult. A  külszolgálati ellátmány
alapellátmányból, vezetői ellátmánypótlékból és alapellátmány-kiegészítésből áll.
(2) Az  alapellátmány havi nettó összege a  külföldi szolgálat alatt ellátott beosztáshoz rendszeresített rendfokozathoz
igazodó, a  4.  melléklet „I. Az  alapellátmány havi mértékének szorzószáma” táblázatában meghatározott
szorzószámok és a felszámítási alap szorzatával egyenlő.
(3) Az állomány tiszti és altiszti állománycsoportba tartozó, az adott béketámogató műveletben vezetői beosztást ellátó
tagja részére vezetői ellátmánypótlék jár, amelynek mértéke tábornoki rendfokozati csoportba tartozó beosztás
esetén az  alapellátmány 10%-a, ezredesi rendfokozattal rendszeresített beosztás esetén az  alapellátmány 7%-a,
egyéb tiszti állománycsoportba tartozó beosztás esetén az alapellátmány 5%-a, altiszti állománycsoportba tartozó
beosztás esetén az alapellátmány 4%-a.
(4) Az állomány tagja alapellátmány-kiegészítésének havi nettó összege
a) a felszámítási alap és a biztonsági körülményekhez igazodó szorzószám szorzatának, valamint
b) a felszámítási alap és az éghajlati viszonyokhoz igazodó szorzószám szorzatának
együttes összege. A szorzószámokat a 4. melléklet „II. Az alapellátmány-kiegészítés havi mértékének szorzószáma”
táblázata határozza meg.
(5) A  (4)  bekezdés a)  pontja szerinti biztonsági körülmények megítélése során a  belpolitikai viszonyokat,
a  terror-fenyegetettség szintjét, a  ténylegesen kifejtett tevékenység jellegét, a  térségben a  felfegyverzettség
arányát, valamint az anyagi és a személyi sérülések kockázatát kell figyelembe venni.
(6) A  (4)  bekezdés b)  pontja szerinti éghajlati viszonyok tekintetében a  térség éghajlati adottságai, valamint
közegészségügyi és járványügyi körülményei hazai viszonyoktól való eltérésének mértékét kell megítélni.
(7) Az  (5) és a  (6)  bekezdés alkalmazása során a  kontingenseket – ideértve az  egyéni beosztást betöltők
állománytáblában vagy állományjegyzéken (a továbbiakban együtt: állományjegyzéken) meghatározott csoportjait
is – az adott állományjegyzékkel rendelkező kontingens vagy csoport esetén legjellemzőbbnek tekinthető ismérv
szerint kell besorolni. A kontingensek és a csoportok részletes kategóriába sorolását a miniszter utasításban állapítja
meg.
46. § (1) A  45.  § (1)  bekezdésétől eltérően nem jár külszolgálati ellátmány az  állomány tagjának a  külföldi szolgálat alatti
ideiglenes hazatérése időtartamára, kivéve
a) a szolgálati érdekből történő ideiglenes hazarendelés és a kiküldetés, valamint
b) az  adott béketámogató művelet Egységes Műveleti Szabályaiban foglaltak alapján biztosított műveleti
szabadnapok igénybevételének
időtartamát. (2) Ha az  állomány tagja részére a  külföldi szolgálat alatt parancsban az  eredetitől eltérő beosztás ellátását írják
elő, részére a  parancsban meghatározott naptól kezdődően az  új beosztása szerint megállapított külszolgálati
ellátmányt kell folyósítani.
47. § (1) A  külszolgálati ellátmány forintban megállapított összegét USD-ban kell az  állomány tagja részére folyósítani. Ha
az állomáshely sajátosságai az USD-tól eltérő pénznemben történő folyósítást tesznek szükségessé, az engedélyező
elöljáró erre irányuló, kontingensenként vagy csoportonként kialakított javaslatáról a HM VGHÁT dönt.
(2) Az  állomány tagja a  külföldi szolgálatra történő felkészítése alatt köteles nyilatkozni arról, hogy a  külszolgálati
ellátmányából havonta mekkora összeget kér kézhez kifizetni. A  nyilatkozat kitöltése során figyelemmel kell lenni
arra, hogy a  külszolgálati ellátmányból havonta a  kézhez kért összegen felül a  devizaszámlára utalásra kerülő
összeg 200 USD-nál – EUR-ban történő folyósítás esetében 200 EUR-nál – vagy ennek megfelelő összegnél nem
lehet kevesebb, kivéve, ha az állomány tagja a külszolgálati ellátmány teljes összegét kézhez kéri kifizetni, vagy ha
a külföldi szolgálat megkezdésének vagy befejezésének hónapjára eső, töredék havi külszolgálati ellátmány összege
ennél alacsonyabb.
(3) A  (2)  bekezdés szerinti nyilatkozatot az  illetékes pénzügyi ellátó szerv részére kell benyújtani. Az  állomány tagja
a  külföldi szolgálata során egy alkalommal módosító nyilatkozat kitöltésével kérheti a  kézhez kifizetett összeg
megváltoztatását.
(4) A  (2)  bekezdéstől eltérően, ha az  állomáshely sajátosságai a  készpénzben történő kifizetést nem teszik lehetővé,
az  állomány tagjának arról kell nyilatkoznia, hogy az  53.  § (2)  bekezdése alapján mekkora összegű havi előleget
kíván felvenni a külföldi szolgálat megkezdése előtt.
(5) A (4) bekezdés szerinti állomáshelyeket a Honvédség középszintű vezető szerve határozza meg.
 (6) A töredék havi külszolgálati ellátmány kiszámításánál a tárgyhó naptári napjainak számát kell alapul venni.
 (7) A külszolgálati ellátmány
a) (2) és (3) bekezdés szerinti nyilatkozatban kézhez kért összeget meghaladó részét vagy a (4) bekezdés alapján
a külföldi szolgálat előtt tárgyhóra felvett előleggel csökkentett összegét az állomány tagja devizaszámlájára
havonta utólag, a tárgyhót követő hónap 5. napjáig kell átutalni,
b) külföldi szolgálat megszűnése vagy megszüntetése esetén történő kifizetését a külföldi szolgálat vezénylési
okmányban megállapított utolsó napját követő 7 napon belül kell végrehajtani.
48. § (1) Az  állomány 44.  § (3)  bekezdése szerinti tagja a  külföldi szolgálat időtartamára külszolgálati ellátmányra
a (2)–(6) bekezdésben meghatározottak szerint jogosult.
(2) A  külszolgálati ellátmány havi nettó összege a  beosztáshoz rendszeresített rendfokozat alapulvételével
az  5.  melléklet szerinti szorzószám és az  alapellátmány szorzatával egyenlő. Az  alapellátmány a  8.  mellékletben
az  állomáshely szerinti országra meghatározott ellátmányalap és a  9.  melléklet szerinti ellátmánypótlék együttes
összege.
(3) A  külszolgálati ellátmány összegének megállapítása során az  állomány tagja által külföldön ellátott beosztáshoz
állományjegyzékben rendszeresített rendfokozatot kell figyelembe venni. Ha a  külföldön ellátott beosztáshoz
rendszeresített rendfokozat nem egyértelműen beazonosítható, a  külszolgálati ellátmány összegének
megállapítása során az állomány tagja által a külföldi szolgálatot megelőzően utoljára betöltött hazai beosztáshoz
állománytáblában rendszeresített rendfokozatot kell figyelembe venni.
(4) Ha az  állomány tagja teljes napi térítésmentes élelmezési ellátásban részesül, az  ellátmányát 25%-kal csökkentett
összegben kell megállapítani. Ha az  állomány tagja részleges térítésmentes élelmezési ellátásban részesül,
ellátmányát reggeli igénybevétele esetén 5%-kal, ebéd vagy vacsora igénybevétele esetén 10-10%-kal csökkentett
összegben kell megállapítani.
(5) A külszolgálati ellátmányt az állomány tagja részére havonta utólag, legkésőbb a tárgyhót követő hónap 5. napjáig
kell kifizetni.
(6) A külszolgálati ellátmányra az azt terhelő adó- és járulékfizetési kötelezettség teljesítése érdekében alkalmazni kell
a 13. §-t.
25. Kiküldetési költségek 49. § Kiküldetés esetén az  állomány tagja a  28.  § (1)  bekezdés b)–d)  pontja szerinti költségtérítésekre jogosult, ha
részére az  ezen juttatásokkal finanszírozandó ellátások a  kiküldetés során természetbeni ellátás formájában nem
biztosíthatók, és azok költségét a  kiküldetést elrendelő nemzetközi szervezet nem téríti meg, vagy egyéb módon
nem kompenzálja.
26. Utazási költségek 50. § (1) Ha az  állomány tagja utazását a  Honvédség természetben nem biztosítja, vagy a  béketámogató műveletet
irányító szervezet azt nem téríti meg, alkalmazni kell a  14.  § (1)  bekezdés a), c), e) és f )  pontjának az  állomány
tagjára vonatkozó rendelkezéseit, a  14.  § (3)  bekezdés a)  pontját, a  14.  § (4)  bekezdés a) és c)  pontját, a  14.  §
(7) bekezdésének az állomány tagjára vonatkozó rendelkezéseit és a 15. § (1) bekezdését.
(2) Az állomány tagja utazási költségtérítésre az (1) bekezdésben foglaltakon felül évente egy alkalommal, az évi alapés pótszabadsága letöltése céljából Magyarországra történő haza- és visszautazásakor is jogosult, ha a  külföldi
szolgálat időtartama – a  meghosszabbítás időtartamát is figyelembe véve – a  vezénylési okmány vagy annak
módosítása szerint az 1 évet meghaladja.
(3) A (2) bekezdés alkalmazásában nem minősül 1 évet meghaladó külföldi szolgálatnak
a) a Hjt. 204. § (3) bekezdése szerinti meghosszabbítás, és
b) az évi alap- és pótszabadság letöltésének a műveleti szabadnap Hjt. 207. § (4) bekezdése szerinti beszámítása.
(4) Az (1) és a (2) bekezdés szerinti utazásoknál igénybe vehető utazási eszköz típusát az engedélyező elöljáró határozza
meg.
27. Szállítási költségek 51. § Az állomány tagja részére a Honvédség megtéríti
a) az állomáshelyre történő első kiutazás és a végleges hazautazás alkalmával – ideértve a másik állomáshelyre
történő áthelyezés esetét is – az  engedélyező elöljáró által jóváhagyott felszerelés és legszükségesebb
személyi ingóságok szállításának költségeit, ha a szállítás nem honvédségi vagy a béketámogató műveletet
irányító nemzetközi szervezet által biztosított szállítóeszközzel történik, és annak költségét a  nemzetközi
szervezet nem téríti meg, valamint
b) a felmerülő vámjellegű költséget, feltéve, hogy azok elszámolását az illetékes logisztikai ellátó szerv vezetője
engedélyezi.
28. Egészségügyi ellátás költsége 52. § A Honvédséget terhelik a polgári egészségügyi intézmény igénybevételével kapcsolatos költségek, ha az állomány
tagja külföldi egészségügyi ellátása természetben nem biztosítható, és azt a nemzetközi szervezet nem téríti meg.
29. Előleg 53. § (1) Az  állomány tagja kérelmére az  illetékes pénzügyi ellátó szerv legfeljebb 500 EUR vagy annak megfelelő összegű
USD ellátmányelőleget folyósít a kiutazás előtti 30 napon belül.
(2) Az (1) bekezdéstől eltérően a 47. § (4) bekezdése szerinti állomáshelyek esetében az állomány tagja részére a külföldi
szolgálat vezénylési okmány szerinti naptári hónapjaira számított, legfeljebb havi 1000 EUR vagy annak megfelelő
összegű USD ellátmányelőleg folyósítható a kiutazás előtti 30 napon belül.
(3) Az (1) bekezdés szerint felvett ellátmányelőleget az első havi külszolgálati ellátmány kifizetésekor kell a Honvédség
részére visszatéríteni.
54. § Az  állomány 44.  § (3)  bekezdés szerinti tagja a  34.  § szerint jogosult illetményelőlegre, továbbá a  37.  § szerinti
utazási előlegre azzal az eltéréssel jogosult, hogy
a) az utazási előleg felvételekor írásban nyilatkozik arról, hogy engedélyezi a felvett előleg törlesztőrészleteinek
a külszolgálati ellátmány és az 55. § szerinti költségtérítés havi együttes összegéből történő levonását, vagy
vállalja annak befizetését, és
b) az  utazási előleget az  a)  pont szerinti nyilatkozatának megfelelően, de legfeljebb a  kiutazást követő
6 hónapon belül köteles a Honvédségnek visszatéríteni.
30. Lakhatással összefüggő költségek 55. § (1) Az  állomány 44.  § (3)  bekezdés szerinti tagjának külföldi szolgálat alatti lakhatásával összefüggésben felmerülő
költségekhez a Honvédség a 22. §-ban és az (5)–(13) bekezdésben foglaltak szerint hozzájárul.
(2) Az állomány tagja önállóan gondoskodik
a) a  külföldi szolgálat alatt tartós elhelyezésül szolgáló, a  beosztásához tartozó feladatkörének megfelelő
lakóingatlan felkutatásáról és kiválasztásáról,
b) a bérleti szerződés megkötéséről és
c) a bérleti szerződés megszűnésekor a lakóingatlannak a tulajdonos részére történő visszaadásáról.
(3) Az illetékes logisztikai ellátó szerv az állomány tagja (2) bekezdés szerinti feladataihoz az ellátási tevékenység során
összegyűlt gyakorlati tapasztalatokra támaszkodva, megfelelő információk nyújtásával szakmai támogatást ad.
(4) A  bérleti szerződés megkötéséhez az  illetékes logisztikai ellátó szerv vezetőjének a  szolgálati és a  biztonsági
követelmények, valamint a  gazdaságossági szempontok szerint megadott előzetes felhatalmazása szükséges.
A megkötött bérleti szerződés másolatát az állomány tagja köteles a szerződés megkötését követő 8 napon belül
az illetékes logisztikai ellátó szerv részére megküldeni.
(5) A  (2)  bekezdés a)  pontja figyelembevételével elsődlegesen berendezett lakóingatlant kell kiválasztani és bérelni,
azonban, ha ettől eltérően az  állomáshelyen nem érhető el a  belső szabályzatban foglaltaknak megfelelően
berendezett lakóingatlan, a  lakásberendezés helyszíni bérlésének költsége legfeljebb a  (6)  bekezdés szerinti,
a berendezett és a berendezés nélküli lakásbérleti díj különbözetének összegéig elszámolható.
(6) A tárgyévre érvényes berendezett és berendezés nélküli legmagasabb lakásbérleti díj mértékét állomáshelyenként,
a  külszolgálati ellátmány megállapítása során figyelembe vett rendszeresített rendfokozat figyelembevételével,
a 20. § (3) bekezdése szerinti lakhatási átalány-költségtérítéssel együtt, de attól elkülönített módon kell közzétenni.
(7) A  (6)  bekezdés szerinti legmagasabb lakásbérleti díj mértékétől eltérni az  illetékes logisztikai ellátó szerv
vezetőjének döntése alapján a 44. § (3) bekezdése szerinti ország jogszabályában meghatározott értékkövetés – így
különösen indexálás, szerződésmegújítás miatti esetleges díjnövekedés – bérbeadó által érvényesített mértékével
lehet.
(8) A bérleti szerződésben meghatározott, de legfeljebb a (6) és (7) bekezdés szerinti mértékű bérleti díjnak megfelelő
összeg az állomány tagja részére a tárgyhónapot megelőzően kiutalásra kerül.
(9) A Honvédség viseli
a) a lakóingatlan és az ahhoz tartozó garázs bérleti díját legfeljebb a (6) és (7) bekezdés szerinti lakásbérleti díj
mértékéig,
b) a bérleti szerződés megkötéséhez kapcsolódó ügynöki, szakértői díjak költségét és
c) az  ideiglenes elhelyezés költségeit, ideértve a  szállásköltség részét képező, a  számlán elkülönítve fel nem
tüntetett kötelező reggeli árát, azonban ide nem értve az egyéb kiegészítő szolgáltatások igénybevételéből
eredő költségeket.
(10) A Honvédség megtéríti
a) a  lakóingatlanban elhelyezett honvédségi tulajdonú berendezési tárgyak biztosítási díját azzal, hogy ha
a  lakóingatlanra, valamint annak berendezési tárgyaira kötött biztosítási szerződésben nem különülnek
el a honvédségi és az állomány tagja tulajdonát képező vagyontárgyak biztosítási összegei, a biztosítási díj
megtérítése során csak a honvédségi tulajdonú tárgyakra eső, arányosan megállapított rész számolható el,
b) a lakóingatlan és a garázs biztosítási díját,
c) a technikai biztosítás költségét, ha az állomány tagja személyi biztonsága érdekében annak szükségességét
az illetékes logisztikai ellátó szerv javaslata alapján a HM VGHÁT megállapítja, és
d) a  közüzemi szolgáltatások felhasznált mennyiségének mérésére szolgáló mérőkészülékek beszerelésének,
cseréjének költségét.
 (11) A  Honvédség megfizeti az  állomány tagja részére a  lakóingatlan és a  garázs bérlésével összefüggésben felmerült
letét összegét.
 (12) Az állomány tagja a) a  Honvédség részére köteles a  (11)  bekezdés szerinti letét összegét a  bérleti szerződés megszűnését
követő 60 napon belül, vagy – ha azt az állomáshelyen érvényes helyi sajátosságok indokolják – az illetékes
logisztikai ellátó szerv vezetője által engedélyezett későbbi időpontig visszafizetni,
b) a  bérbeadó által kötött lakásbiztosítás hiányában köteles biztosítást kötni a  honvédségi tulajdonúnak
tekintett lakásberendezési tárgyakra,
c) viseli a tulajdonát képező ingóságok, berendezési tárgyak biztosítási díját,
d) viseli a lakóingatlanhoz kapcsolódó közüzemi szolgáltatások díját, és
e) köteles megtéríteni a Honvédségnek a közüzemi szolgáltatások tényleges összegét, ha a lakóingatlan bérleti
díja a közüzemi szolgáltatások díját is tartalmazza.
 (13) A biztosítás szempontjából honvédségi tulajdonúnak kell tekinteni azokat a berendezési tárgyakat is, amelyek
a) a  bérbeadó tulajdonát képezik, de a  bérlés ideje alatt azokat a  lakóingatlanban hagyja, és használatra
átengedi az állomány tagja részére, kivéve, ha a lakásbérletről szóló szerződés másként rendelkezik, valamint
b) külön szolgáltatótól kerülnek bérlésre, és a bérlés díja a biztosítási díjat nem tartalmazza.
31. Egyéb eljárási szabályok 56. § (1) A  fogadó fél által az  állomány 44.  § (3)  bekezdése szerinti tagja részére folyósított pénzbeli juttatásokat
elnevezésüktől függetlenül bele kell számítani a külszolgálati ellátmány összegébe.
(2) Az  állomány tagja köteles a  fogadó fél által biztosított pénzbeli juttatások mértékéről a  külföldi szolgálat
megkezdését követő hónap utolsó napjáig, továbbá az  azokban bekövetkező változásról a  változástól számított
15 napon belül az illetékes pénzügyi ellátó szerv részére írásbeli nyilatkozatot tenni.
(3) A Honvédség által folyósított külszolgálati ellátmány összegének megváltozásáról az illetékes pénzügyi ellátó szerv
köteles írásban tájékoztatni az állomány tagját.
57. § (1) Ha a fogadó fél által az állomány 44. § (3) bekezdése szerinti tagja részére folyósított pénzbeli juttatások együttes
összege meghaladja a külszolgálati ellátmány összegét, az állomány tagja a Honvédségtől külszolgálati ellátmányra
nem jogosult. Ebben az  esetben az  illetékes pénzügyi ellátó szerv a  folyósítás megszüntetéséről írásban értesíti
az állomány tagját.
(2) A fogadó fél által folyósított többletjuttatásokat az állomány tagjától nem lehet elvonni.
V. FEJEZET
AZ ÁLLOMÁNY KATONAI MEGFIGYELŐKÉNT KÜLFÖLDI SZOLGÁLATOT TELJESÍTŐ TAGJAIRA VONATKOZÓ
SZABÁLYOK
58. § (1) A katonai megfigyelő
a) a 6. melléklet szerinti külföldi napidíj-kiegészítésre jogosult abban az esetben, ha külföldi pénzbeli ellátását
közvetlenül a műveletet irányító nemzetközi szervezet biztosítja, vagy
b) a  tartós külszolgálatról és az  ideiglenes külföldi kiküldetésről szóló 172/2012. (VII. 26.) Korm. rendelet
(a  továbbiakban: Korm. rendelet2) szerinti teljes összegű napidíj 150%-ával megegyező összegű külföldi
napidíjra jogosult abban az  esetben, ha részére a  műveletet irányító nemzetközi szervezet nem biztosít
közvetlen pénzbeli ellátást.
(2) A külföldi napidíj-kiegészítés összegének megállapítása során az állomány tagja által külföldön ellátott beosztáshoz
állományjegyzékben rendszeresített rendfokozatot kell figyelembe venni. Ha a  külföldön ellátott beosztáshoz
rendszeresített rendfokozat nem egyértelműen beazonosítható, a  külföldi napidíj-kiegészítés összegének
megállapítása során az állomány tagja által legutóbb betöltött hazai beosztáshoz állománytáblában rendszeresített
rendfokozatot kell figyelembe venni.
(3) Az  adó- és járulékfizetési kötelezettség teljesítése érdekében a  külföldi napidíj-kiegészítésre a  13.  §-t, a  külföldi
napidíjra a Korm. rendelet2 szabályait kell alkalmazni.
(4) A  külföldi napidíj-kiegészítés és a  külföldi napidíj tárgyhónapra járó összegét az  állomány tagja részére havonta
utólag, legkésőbb a tárgyhót követő hónap 5. napjáig kell kifizetni.
(5) A katonai megfigyelőre alkalmazni kell a 34. §-t és a 37. §-t.
 (6) Ha a  műveletet irányító nemzetközi szervezet nem biztosítja térítésmentesen vagy nem téríti meg az  a)–d)  pont
szerinti szolgáltatások költségeit, akkor az  (1)  bekezdés b)  pontja szerinti külföldi napidíjra jogosult katonai
megfigyelő részére a Honvédség megtéríti
a) a  szállással kapcsolatban felmerülő költségeket azzal, hogy a  szállás típusát, szálloda esetén annak
kategóriáját, továbbá a  napi szállásköltség felső határát a  kiküldő a  vezénylési okmányban előzetesen
meghatározza,
b) az  állomáshelyre történő első kiutazás és az  onnan történő végleges hazautazás – ideértve a  másik
állomáshelyre történő áthelyezést is – során felmerülő utazási költségeket a  14.  § (3)  bekezdés a)  pontja,
valamint a 15. § (1) bekezdés a) és b) pontja alkalmazásával,
c) a szállítással kapcsolatos költségeket, az 51. § a) pontja szerint, és
d) a polgári egészségügyi intézmény igénybevételével kapcsolatos költségeket.
VI. FEJEZET
AZ ÁLLOMÁNY IDEIGLENES KÜLFÖLDI SZOLGÁLATOT TELJESÍTŐ TAGJAIRA VONATKOZÓ SZABÁLYOK
32. Általános jogosultsági szabályok 59. § (1) E  rendelet eltérő rendelkezése hiányában e  Fejezetet kell alkalmazni az  állomány ideiglenes külföldi szolgálatot
teljesítő tagjára.
(2) Az e Fejezet hatálya alá tartozókra is alkalmazni kell a 39. § (1) bekezdését, a 39. § (3) bekezdés a) pontját és a 39. §
(5) bekezdését.
33. Külföldi napidíj 60. § Az állomány tagja külföldi napidíjra a Korm. rendelet2 szerinti mértékben jogosult, azzal az eltéréssel, hogy légi és
vízi út esetén az országhatár átlépésének időpontja az állomány tagja
a) ideiglenes külföldi szolgálatra történő kiutazása esetén az indulás időpontját megelőző egy óra, és
b) ideiglenes külföldi szolgálatról történő hazautazása esetén az érkezést követő egy óra.
34. Szállásköltség-térítés 61. § (1) Az állomány tagja jogosult szállásköltsége – ideértve a szállásköltség részét képező, a számlán elkülönítve fel nem
tüntetett kötelező reggeli árát is – megtérítésére, ha feladatát a külföldre érkezés napján befejezni nem tudja, vagy
azon a napon hazautazni nem tud.
(2) A szállást, szálloda esetén annak kategóriáját a kiküldő a nemzetközi és a belföldi hazai katonai együttműködéssel
összefüggő egyes protokolláris és vendéglátási kérdésekről szóló miniszteri utasításban foglaltak
figyelembevételével határozza meg.
(3) A  napi szállásköltség felső határát – gépjárművel történő utazás esetén az  utazás időtartamát – a  kiutazás előtt,
a gazdaságossági és takarékossági szempontok figyelembevételével meg kell határozni. Ennél magasabb összegű
költség csak kivételesen, előre nem látható körülmények bekövetkezése esetén, a kiküldő utólagos jóváhagyásával
számolható el.
35. Utazási költségtérítés 62. § (1) Az  állomány tagja a  Magyarországgal szomszédos országokba, valamint a  Cseh Köztársaságba történő utazások
alkalmával vonat, autóbusz, hajó, szolgálati gépjármű vagy saját gépjármű igénybevételére jogosult.
(2) Az Ukrajnába, a Romániába és a Cseh Köztársaságba történő utazásnál a kiküldő az  (1) bekezdés helyett indokolt
esetben repülőgép igénybevételét engedélyezheti.
(3) Az  (1) és a  (2)  bekezdésben fel nem sorolt országokban végrehajtott ideiglenes külföldi szolgálat alkalmával
repülőgép vehető igénybe, vagy ha költségmegtakarítás érhető el, és a  szolgálati feladat végrehajtását nem
akadályozza, a kiküldő dönthet úgy, hogy más közlekedési eszközzel történjen az utazás.
63. § (1) Az  állomány tagja vonaton, autóbuszon, hajón történő utazáskor a  belföldi szolgálati kiküldetésre vonatkozó
szabályok szerinti utazási költségtérítésre jogosult. Hálókocsijegy a kiküldő engedélyével számolható el.
(2) Repülőgéppel történő utazás esetén a  Honvédség a  turistaosztályra érvényes repülőjegyet biztosít az  állomány
tagja részére.
(3) Az  (1) és a  (2)  bekezdéstől eltérő, magasabb komfortosztály igénybevételét a  kiküldő sürgős esetben vagy
biztonsági okokból engedélyezheti.
64. § (1) Szolgálati gépjárművel történő utazás esetén a  Honvédség megtéríti az  üzemanyag-felvétel, a  javítás, a  parkolás,
a gépjárműmosatás és az autópálya-használat ténylegesen felmerült költségeit.
(2) Saját gépjárművel történő utazás esetén
a) az Szja. törvény 3. számú melléklet II. pont 6. alpontja szerinti igazolás nélkül elszámolható összeg, valamint
b) a parkolás, az autópályadíj és a gépjárműmosatás költsége
fizethető ki.
(3) A (2) bekezdés a) pontja szerinti összeg kiszámítása során az üzemanyag-felhasználás mértékének megállapításához
a kiutazás előtt meg kell határozni a szolgálati utazás tervezett hosszát.
(4) Saját gépjármű igénybevétele esetén a szolgálati utazás
a) Magyarországon megtett távolsága utáni üzemanyag-felhasználás ellenértékét forintban kell kifizetni,
b) külföldön megtett távolsága után az  üzemanyag-felhasználás ellenértékét külföldön történt üzemanyag
felvétel esetén – a Korm. rendelet1 4. § (2) és (3) bekezdése szerinti alapnorma-átalány figyelembevételével –
a  számlával igazolt üzemanyagár alapján, legfeljebb a  számlán szereplő összeg erejéig, külföldi
fizetőeszközben kell kifizetni, továbbá
c) külföldön megtett távolsága után az üzemanyag-felhasználás ellenértékét, ha külföldön üzemanyag-felvétel
nem történt, a (2) bekezdés a) pontja figyelembevételével, forintban kell kifizetni.
(5) Ha a  (4)  bekezdés b)  pontja alapján kifizetett összeg nem éri el a  külföldön megtett távolság alapján egyébként
járó összeget, a  fennmaradó távolságra az  üzemanyag-felhasználás ellenértékét a  (2)  bekezdés a)  pontja
figyelembevételével, forintban kell kifizetni.
36. Szállítási költségtérítés 65. § (1) Menetrendszerinti autóbusszal, vonattal és hajóval történő kiutazás és hazautazás alkalmával a  Honvédség
a legszükségesebb személyi ingóságok szállításának költségét 30 kg súlyhatárig téríti meg.
(2) Repülőgépen történő kiutazás és hazautazás alkalmával a  repülőtársaság által biztosított súlyhatáron felül
a  Honvédség terhére 10 kg túlsúly számolható el. A  repülőtársaság által biztosított súlyhatár hiányában összesen
30 kg súlyt lehet a Honvédség terhére elszámolni.
37. Egyéb költségek 66. § (1) Az 59–65. § szerinti költségtérítéseken felül a kiküldő a vezénylési okmányban az előzetesen meghatározható, egyéb
indokolt költségek megtérítését is engedélyezheti.
(2) Az  (1)  bekezdéstől eltérően az  előzetesen nem meghatározható, egyéb indokoltan felmerülő költségek a  kiküldő
utólagos jóváhagyásával – a vezénylési okmány módosítását követően – számolhatók el.
38. Egyéb eljárási szabályok 67. § (1) Az állomány tagja legkorábban az utazás megkezdése előtt 10 nappal
a) a külföldi tartózkodás várható időtartamával arányos külföldi napidíj-előlegre és
b) az  ideiglenes külföldi szolgálat során várhatóan felmerülő, e  Fejezet szerinti költségek megelőlegezése
céljából utazási előlegre
jogosult. (2) Az (1) bekezdés szerint felvett összeget az utazás elmaradása esetén, az erről való értesítéstől számított 10 napon
belül kell a Honvédségnek visszafizetni.
(3) Az  állomány tagja az  (1)  bekezdés szerint felvett összeggel a  hazatéréstől számított 10 napon belül köteles
az illetékes pénzügyi ellátó szerv felé elszámolni. A külföldi napidíj-előleg felhasználását nem kell számlával igazolni,
az elszámolásra a ténylegesen külföldön töltött időtartam figyelembevételével a Korm. rendelet2 szerint kerül sor.
A  kerekítésből eredő különbözet a  havi illetményszámfejtés keretében, forintban kerül elszámolásra és kifizetésre
az állomány tagja részére.
(4) Ha az  (1)  bekezdés szerint felvett összeg meghaladja az  e  Fejezet szerint jogosan felhasználható összeget,
a különbözetet az elszámoláskor a Honvédség részére vissza kell fizetni. Ha az e Fejezet szerint jogosan elszámolható
számla a  felvett előlegtől eltérő pénznemben került kiállításra, az  elszámoláshoz a  külföldi valutákat hivatalos
pénzváltóhely bizonylata alapján, annak hiányában pedig a  tárgyhót megelőző hónap 15. napján érvényes,
hivatalos MNB devizaárfolyam alapján kell átszámítani.
(5) Ha a külföldi napidíj-előleg az állomáshely hivatalos pénznemétől eltérő pénznemben került kiadásra, a Honvédség
az átváltás költségét a  (3) bekezdés szerinti elszámolás során hivatalos pénzváltóhely bizonylata alapján megtéríti
az állomány tagja részére.
(6) Az (1)–(4) bekezdésben meghatározott határidőktől való eltérést indokolt esetben a HM VGHÁT engedélyezhet.
VII. FEJEZET
AZ ÁLLOMÁNY KÜLFÖLDI KÉPZÉSBEN RÉSZT VEVŐ TAGJAIRA VONATKOZÓ SZABÁLYOK
39. Általános jogosultsági szabályok 68. § (1) Az  e  Fejezetben nem szabályozott kérdésekben az  állomány tartós külföldi képzésben részt vevő tagjára is
alkalmazni kell a 9. § (2) bekezdését, a 10–13. §-t, a 14. § (1) bekezdés a), c), e), f ) pontját, a 14. § (2)–(5) bekezdését,
a  14.  § (7)  bekezdését, a  15–18.  §-t, a  22.  §-t, a  31–36.  §-t és a  40.  §-t azzal, hogy ahol e  rendelkezések
ellátmánypótlékot vagy családi átalány-költségtérítést említenek, azon családi ellátmánypótlékot kell érteni.
(2) A  35.  § alkalmazása során az  állomány tartós külföldi képzésben részt vevő tagja részére adható ellátmányelőleg
maximális összegének megállapítása szempontjából a 70. § (1) bekezdése alapján 2,0-ás szorzószámmal számított
ellátmányt kell figyelembe venni.
(3) Az  e  Fejezetben nem szabályozott kérdésekben az  állomány ideiglenes külföldi képzésben részt vevő tagjára is
alkalmazni kell a 61–67. §-t.
40. Külföldi napidíj, külszolgálati ellátmány 69. § (1) Az  állomány ideiglenes külföldi képzésben részt vevő tagja a  VI. Fejezetben meghatározottak szerint külföldi
napidíjra jogosult.
(2) Az  állomány tartós külföldi képzésben részt vevő tagja külszolgálati ellátmányra jogosult, amely ellátmányból és
a 18 hónapot meghaladó időtartamú képzés esetén családi ellátmánypótlékból áll.
(3) Az  állomány tagja a  külszolgálati ellátmányra való jogosultságát érintő változásokat az  illetékes személyügyi
szervnek köteles a változás bekövetkezését követő 10 napon belül írásban bejelenteni.
70. § (1) Az  ellátmány havi nettó összege a  képzés megkezdését megelőzően utoljára betöltött hazai beosztáshoz
rendszeresített rendfokozat alapulvételével a  7.  melléklet szerinti szorzószám és az  alapellátmány szorzatával
egyenlő. Az  alapellátmány a  8.  mellékletben az  állomáshely szerinti országra meghatározott ellátmányalap és
a 9. melléklet szerinti ellátmánypótlék együttes összege.
(2) A 7. melléklet szerinti szorzószámot térítésmentesen vagy kedvezményesen biztosított étkezés esetén – az ellátás
mértékének figyelembevételével – csökkenteni kell. A  csökkentés mértéke nem haladhatja meg a  szorzószám
25%-át.
(3) Az állomány 18 hónapot meghaladó időtartamban külföldi képzésben részt vevő tagja hozzátartozói után családi
ellátmánypótlékra jogosult. A  18 hónapos időtartamba nem számítható bele a  külföldi képzés érdemi részéhez
közvetlenül nem kapcsolódó nyelvi vagy egyéb felkészítés, vagy más jogcímen történő külföldön tartózkodás
időtartama, ha 1 hónapnál hosszabb idő telik el a külföldi tartózkodások között.
(4) Ha a külföldi képzés összességében 18 hónapnál hosszabb időtartamra meghosszabbításra kerül, akkor az állomány
tagja családi ellátmánypótlékra a meghosszabbításról szóló vezénylési okmány kiadása napjától jogosult.
(5) A családi ellátmánypótlék havi nettó összege
a) házastárs után,
aa) ha a  házastárs a  tárgyhónapban nem rendelkezik foglalkoztatási jogviszonyból vagy megbízási
szerződés alapján végzett tevékenységből származó jövedelemmel és jövedelempótló juttatással,
az  alapellátmány összegének alapulvételével a  2,5-es szorzószámmal számított ellátmány 25%-a,
vagy
ab) ha a  házastárs foglalkoztatási jogviszonyból vagy megbízási szerződés alapján végzett
tevékenységből származó jövedelme és jövedelempótló juttatása nettó összege a  tárgyhónapban
együttesen nem haladja meg az  állomáshely szerinti országra meghatározott alapellátmány
összegét, az alapellátmány összegének alapulvételével a 2,5-es szorzószámmal számított ellátmány
12,5%-a,
b) juttatásra jogosító gyermek után az  alapellátmány összegének alapulvételével a  2,5-es szorzószámmal
számított ellátmány
ba) 10%-a a gyermek 12. életévének betöltéséig vagy
bb) 15%-a a gyermek 12. életévének betöltését követően, továbbá
c) a  b)  ponttól eltérően a  Cst., valamint a  magasabb összegű családi pótlékra jogosító betegségekről és
fogyatékosságokról szóló miniszteri rendelet szerint tartósan betegnek vagy fogyatékosnak minősülő,
juttatásra jogosító gyermek után az  alapellátmány összegének alapulvételével a  2,5-es szorzószámmal
számított ellátmány
ca) 15%-a a gyermek 12. életévének betöltéséig, vagy
cb) 20%-a a gyermek 12. életévének betöltését követően.
(6) Az állomány tagja az  (5) bekezdés b) pont bb) alpontja és az  (5) bekezdés c) pont cb) alpontja szerinti magasabb
összegű családi ellátmánypótlékra abban a hónapban jogosult először, amelyben a gyermek a 12. életévét betölti.
A magasabb összegű családi ellátmánypótlékot a teljes hónapra kell megállapítani.
(7) Nem jogosult családi ellátmánypótlékra az  állomány tagja akkor, ha a  családi ellátmánypótlékra jogosító
hozzátartozójának tárgyhavi foglalkoztatási jogviszonyból vagy megbízási szerződés alapján végzett
tevékenységből származó jövedelme, illetve jövedelempótló juttatása együttes nettó összege meghaladja
az állomáshely szerinti országra meghatározott alapellátmány összegét.
(8) A töredék havi ellátmány és családi ellátmánypótlék kiszámításánál a tárgyhó naptári napjainak számát kell alapul
venni.
(9) A külszolgálati ellátmányt
a) havonta utólag a tárgyhót követő hónap 5. napjáig kell az állomány tagja devizaszámlájára átutalni,
b) a  külföldi képzés megszűnése vagy megszüntetése esetén a  külföldi képzés vezénylési okmányban
megállapított utolsó napját követő 7 napon belül kell az  állomány tagja devizaszámlájára átutalni, vagy
annak hiányában hazai forintszámlájára forintban átutalni.
71. § Az állomány tagjának a külföldi napidíjából vagy a külszolgálati ellátmányából kell biztosítania különösen
a) az állomáshelyen a helyi és a helyközi közlekedési, ide nem értve az első kiutazás és a végleges hazautazás
során felmerülő helyi és helyközi közlekedési,
b) a művelődési, a kulturális, a sport- és szórakozási,
c) az osztálypénz, a különböző – különösen tiszti klubi – tagsági díjak befizetése miatt felmerülő,
d) a külföldi bankszámlanyitás, -vezetés, -tranzakció miatt felmerülő,
e) a tanszer, az írószer beszerzésével kapcsolatos és
f ) a mosatási és a személyi higiéniai
kiadásokat.
41. Szállás 72. § (1) Az  állomány tagja elhelyezését elsősorban a  fogadó fél által rendelkezésre bocsátott szálláson kell biztosítani.
Ez esetben a Honvédség megtéríti
a) a  szállás igénybevételével kapcsolatban felmerülő bérleti díjat, biztosítási díjat, valamint a  szálláshoz
kapcsolódó közüzemi szolgáltatások díját és
b) az állomány tagja szolgálati célú telefonbeszélgetéseinek részletes számlával igazolt költségét.
(2) Az állomány tagja viseli a tulajdonát képező vagyontárgyak biztosításának díját.
 (3) Az (1) bekezdés szerinti elhelyezési lehetőség hiányában, vagy ha a családi ellátmánypótlékra jogosító hozzátartozó
is külföldön tartózkodik, az állomány tagja részére – a lakásigény jogos mértéke, valamint az észszerű takarékossági
elvek szem előtt tartásával – lakóingatlant kell bérelni. Ez esetben az (1) bekezdés a) és b) pontját, továbbá a 73. §-t
kell alkalmazni.
(4) A (3) bekezdéstől eltérően, ha az állomány tagja családi ellátmánypótlékra jogosító hozzátartozó nélkül tartózkodik
külföldön, és saját elhatározásából költözik ki a  fogadó fél által biztosított szállásról, részére szállásköltségként
legfeljebb a felmondott szállás térítési díját kell megtéríteni.
(5) Az (1)–(4) bekezdés és a 73. § szerinti költségek számla vagy a fogadó fél hivatalos igazolása alapján a 76. § és a 77. §
figyelembevételével számolhatók el.
73. § (1) A 72. § (3) bekezdése alapján felmerülő bérleti díjat a 19. § (1) bekezdés a)–c) pontja, a 19. § (4) bekezdése, a 20. §
(1) és (2) bekezdése, az 55. § (3) és (4) bekezdése, továbbá a (2)–(10) bekezdés alapján kell megtéríteni azzal, hogy
ahol e rendelet lakhatási átalány-költségtérítést említ, azon a legmagasabb lakásbérleti díjat kell érteni.
(2) A tárgyévre érvényes berendezett és berendezés nélküli legmagasabb lakásbérleti díj mértékét állomáshelyenként,
a  külföldi képzést megelőzően utoljára betöltött hazai beosztáshoz rendszeresített rendfokozat, továbbá a  19.  §
(4)  bekezdése szerint együtt lakó személyek figyelembevételével, a  20.  § (3)  bekezdése szerinti lakhatási átalányköltségtérítéssel együtt, de attól elkülönített módon kell közzétenni.
(3) A  (2)  bekezdés szerinti legmagasabb lakásbérleti díj mértékétől eltérni az  illetékes logisztikai ellátó szerv
vezetőjének döntése alapján az adott állam jogszabályában meghatározott értékkövetés – így különösen indexálás,
szerződésmegújítás miatti esetleges díjnövekedés – bérbeadó által érvényesített mértékével lehet.
(4) A Honvédség viseli
a) a lakóingatlan és az ahhoz tartozó garázs bérleti díját legfeljebb a (2) és (3) bekezdés szerinti lakásbérleti díj
mértékéig,
b) a bérleti szerződés megkötéséhez kapcsolódó ügynöki, szakértői díjak költségét,
c) az  ideiglenes elhelyezés költségeit, ideértve a  szállásköltség részét képező, a  számlán elkülönítve fel nem
tüntetett kötelező reggeli árát, azonban ide nem értve az egyéb kiegészítő szolgáltatások igénybevételéből
eredő költségeket és
d) lakásberendezés helyszíni bérlete esetén a  be- és kiköltözéskor a  lakásberendezés egyszeri össze- és
szétszerelésének, továbbá a lakásberendezés egyszeri ki- és elszállításának számlával igazolt költségét.
(5) A Honvédség megtéríti
a) a  lakóingatlanban elhelyezett honvédségi tulajdonú berendezési tárgyak biztosítási díját azzal, hogy ha
a  lakóingatlanra, valamint annak berendezési tárgyaira kötött biztosítási szerződésben nem különülnek
el a honvédségi és az állomány tagja tulajdonát képező vagyontárgyak biztosítási összegei, a biztosítási díj
megtérítése során csak a honvédségi tulajdonú tárgyakra eső, arányosan megállapított rész számolható el,
b) a lakóingatlan és a garázs biztosítási díját,
c) a  technikai biztosítás költségét, ha az  állomány tagja és a  családi ellátmánypótlékra jogosító hozzátartozói
személyi biztonsága érdekében annak szükségességét az  illetékes logisztikai ellátó szerv javaslata alapján
a HM VGHÁT megállapítja,
d) a  közüzemi szolgáltatások felhasznált mennyiségének mérésére szolgáló mérőkészülékek beszerelésének,
cseréjének költségét és
e) az állomány tagja szolgálati célú telefonbeszélgetéseinek részletes számlával igazolt költségét.
 (6) A  Honvédség megfizeti az  állomány tagja részére a  lakóingatlan és a  garázs bérlésével összefüggésben felmerült
letét összegét. (7) Az állomány tagja
a) a  Honvédség részére köteles a  (6)  bekezdés szerinti letét összegét a  bérleti szerződés megszűnését követő
60  napon belül, vagy – ha azt az  állomáshelyen érvényes helyi sajátosságok indokolják – az  illetékes
logisztikai ellátó szerv vezetője által engedélyezett későbbi időpontig visszafizetni,
b) a  bérbeadó által kötött lakásbiztosítás hiányában köteles biztosítást kötni a  honvédségi tulajdonúnak
tekintett lakásberendezési tárgyakra, és
c) viseli a tulajdonát képező ingóságok, berendezési tárgyak biztosítási díját.
 (8) A biztosítás szempontjából honvédségi tulajdonúnak kell tekinteni azokat a berendezési tárgyakat is, amelyek
a) a  bérbeadó tulajdonát képezik, de a  bérlés ideje alatt azokat a  lakóingatlanban hagyja, és használatra
átengedi az állomány tagja részére, kivéve, ha a lakásbérletről szóló szerződés másként rendelkezik, továbbá
b) külön szolgáltatótól kerülnek bérlésre, és a bérlés díja a biztosítási díjat nem tartalmazza.
 (9) A bérleti szerződésben meghatározott, de legfeljebb az  (1)–(3) bekezdés szerinti mértékű bérleti díjnak megfelelő
összeg az állomány tagja részére a tárgyhónapot megelőzően kiutalásra kerül.
 (10) Az állomány tagja köteles a bérbeadó javára a  (9) bekezdés szerinti összeg terhére kifizetett bérleti díj rendezését
igazoló átutalási megbízás vagy átvételi elismervény másolatát utólag – az  illetékes logisztikai ellátó szerv által
belső rendelkezésben meghatározott rendszerességgel és határidőig – az  illetékes logisztikai ellátó szerv részére
megküldeni, valamint a (9) bekezdés szerinti összeg fel nem használt részét a Honvédségnek visszafizetni.
42. Egyéb juttatások 74. § (1) Az állomány tagja a tartós külföldi képzés keretében felmerülő – harmadik országba irányuló – kötelező tanulmányi
út esetén annak időtartamára a 28. § (1) bekezdés b) és d) pontja, valamint a 28. § (2) bekezdése szerinti feltételekkel
költségtérítésre jogosult, ha a fogadó fél azt nem téríti meg, vagy természetben nem biztosítja.
(2) Ha a fogadó fél vagy a kiküldő nem biztosítja térítésmentesen, az állomány tagja
a) a  képzésben való részvételhez elengedhetetlenül szükséges, a  fogadó fél által kötelezően előírt, és
az  állomány tagja részére térítés ellenében biztosított tankönyvek, tansegédletek, katonai ruházat és
felszerelési tárgyak beszerzési költségének megtérítésére,
b) a képzés helyszínére történő kiutazás, a képzés befejezését követő hazautazás, valamint a  legszükségesebb
személyi ingóságok szállítási költségeihez való hozzájárulásra és
c) a szabadságra történő hazatéréskor a 15. § (2)–(4) bekezdése szerint utazási átalány-költségtérítésre
ca) a 9 hónapot meghaladó, de legfeljebb 12 hónapig terjedő képzés esetén összesen 1 alkalommal,
cb) a 12 hónapot meghaladó, de legfeljebb 24 hónapig terjedő képzés esetén összesen 2 alkalommal,
cc) a 24 hónapot meghaladó, de legfeljebb 36 hónapig terjedő képzés esetén összesen 3 alkalommal,
cd) a 36 hónapot meghaladó képzés esetén összesen 4 alkalommal
jogosult.
 (3) A  (2)  bekezdés c)  pontja szerinti utazási átalány-költségtérítést az  állomány tagja írásbeli kérelmére az  illetékes
pénzügyi ellátó szerv a kérelem beérkezését követő 15. napig utalja át az állomány tagja részére.
 (4) A  (2)  bekezdés c)  pontjától eltérően az  állomány NFTC program keretében Kanadában tartós külföldi képzést
folytató tagja a  (2)  bekezdés c)  pontjában meghatározott számú alkalommal utazási jegyre jogosult, ha azt
legkésőbb a kiutazást követő 30. napig, majd az azt követő években tárgyév február 28-ig az engedélyező elöljáró
egyidejű tájékoztatása mellett az  illetékes pénzügyi ellátó szervtől írásban kéri. Az  utazási jegy igényléséhez
az  állomány tagja köteles az  utazások időpontjáról az  azt megelőző 60. napig az  engedélyező elöljáró egyidejű
tájékoztatása mellett írásban nyilatkozni az  illetékes pénzügyi ellátó szerv és az  illetékes logisztikai ellátó szerv
részére. A  Honvédség pénzügyi feladatokat ellátó központi szervezetének utaztatásért felelős szerve a  nyilatkozat
alapján intézkedik az  állomány tagja által megadott utazási időpontokra érvényes repülőjegy megvásárlására, és
annak az állomány tagja részére az utazás megkezdése előtti 15. napig történő megküldésére.
(5) A  (2)  bekezdés c)  pontja szerinti haza- és visszautazási lehetőséget az  állomány tagja évenként egyszer veheti
igénybe, amelynek során igazodnia kell a  külföldi oktatási intézményben biztosított tanulmányi szünetek
időpontjához. Az  utazási lehetőség – a  (6)  bekezdés kivételével – nem ruházható át más személyre, továbbá
a jogosultságok évek között nem csoportosíthatók át és nem halmozhatók.
(6) A  9 hónapnál hosszabb, de 18 hónapot meg nem haladó időtartamú külföldi képzés esetén a  (2)  bekezdés
c) pontjában meghatározott hozzájárulás vagy a (4) bekezdés szerinti utazási jegy – az állomány tagja kérelmére –
az  állomány tagja helyett házastársa vagy a  2.  § (1)  bekezdés 10.  pontjában meghatározott életkori feltételeknek
megfelelő, juttatásra jogosító gyermeke utazásához is igénybe vehető.
(7) A  (2) bekezdés b) és c) pontját, továbbá a  (3) és (4) bekezdést a családi ellátmánypótlékra jogosító hozzátartozók
tekintetében is alkalmazni kell.
(8) Ha a  fogadó fél a  képzésen való részvétel alapfeltételeként határozza meg, hogy az  állomány tagja a  képzés
időtartamára érvényes utas-, baleset-, illetve egészségügyi biztosítással rendelkezzen, akkor az  illetékes logisztikai
ellátó szerv vezetőjének jóváhagyása esetén a fogadó fél által előírt biztosítási forma díját a Honvédség az állomány
tagja részére megtéríti.
(9) Az  állomány NFTC program keretében Kanadában külföldi képzésben részt vevő tagja részére az  állomáshely
szerinti országon belüli, képzéssel összefüggésben indokolt utazások lebonyolítása érdekében bérelt gépjármű
igénybevétele engedélyezhető. A  gépjárműbérlés költségének a  Honvédség által megtéríthető legmagasabb
összegét a 15. § (4) bekezdése szerinti utazási átalány-költségtérítéssel egy helyen és időben, de attól elkülönített
módon kell közzétenni.
(10) A (2) bekezdés a) pontja szerinti költségtérítés igénybevétele esetén az állomány tagja az így megtérített eszközöket
köteles a képzés befejezését követően az illetékes logisztikai ellátó szerv részére átadni.
43. Előleg 75. § Az állomány tartós külföldi képzésben részt vevő tagja a 37. § szerint utazási előlegre jogosult, amelyet az illetékes
pénzügyi ellátó szerv kérelemre, indokolt esetben legfeljebb kéthavi várható kiadásnak megfelelő összegű
kiegészítéssel megemelhet.
44. Egyéb eljárási szabályok 76. § (1) A  fogadó fél által az  állomány tartós külföldi képzésben részt vevő tagja részére folyósított pénzbeli juttatásokat
– elnevezésüktől függetlenül – bele kell számítani a külszolgálati ellátmány és a szállás-költségtérítés vagy lakhatási
költségtérítés együttes összegébe. Nem lehet beszámítani az  állomány tagjának a  Honvédségtől és a  fogadó
féltől független szervtől, személytől nem a  megélhetéssel összefüggésben biztosított juttatást, így különösen
a tanulmányi verseny díját.
(2) A  fogadó fél által biztosítandó különféle juttatásokat, azok mértékét a  Honvédség központi személyügyi szerve
az illetékes pénzügyi ellátó szerv részére megküldött igazolással igazolja.
(3) Az  állomány tartós külföldi képzésben részt vevő tagja a  szolgálati út betartásával köteles írásban tájékoztatni
a  Honvédség központi személyügyi szervét a  fogadó fél által folyósított pénzbeli juttatásokban bekövetkezett
változásokról. A  Honvédség által folyósított külszolgálati ellátmány összegének megváltozásáról az  illetékes
pénzügyi ellátó szerv köteles írásban tájékoztatni az állomány tagját.
(4) A  (3)  bekezdésben foglaltakat kell alkalmazni az  állomány ideiglenes külföldi képzésben részt vevő tagja esetén
is azzal, hogy a  képzés ideje alatti változásokkal összefüggő pénzügyi elszámolást a  képzés befejezése után,
a hazaérkezést követően kell végrehajtani.
77. § (1) Ha a  fogadó fél által az állomány tartós külföldi képzésben részt vevő tagja részére folyósított pénzbeli juttatások
együttes összege meghaladja a  külszolgálati ellátmány és a  szállás-költségtérítés vagy lakhatási költségtérítés
együttes összegét, az állomány tagja a Honvédségtől külszolgálati ellátmányra, szállás-költségtérítésre és lakhatási
költségtérítésre nem jogosult. Ebben az  esetben az  illetékes pénzügyi ellátó szerv a  folyósítás megszüntetéséről
írásban értesíti az állomány tagját.
(2) A fogadó fél által folyósított többletjuttatásokat az állomány tagjától nem lehet elvonni.
VIII. FEJEZET
AZ ÖNKÉNTES TARTALÉKOS KATONÁKRA VONATKOZÓ KÜLÖN SZABÁLYOK
78. § (1) A  tényleges szolgálatot teljesítő önkéntes tartalékos katonára (a továbbiakban: önkéntes tartalékos katona)
e  rendeletnek az  állomány tagjára vonatkozó rendelkezéseit a  (2) és (3)  bekezdésben foglalt eltérésekkel,
megfelelően kell alkalmazni.
(2) Az önkéntes tartalékos katona esetében nem alkalmazható a VII. és a XIII. Fejezet.
 (3) Ha az  önkéntes tartalékos katona a  KNBSZ-nél teljesít szolgálatot, a  (2)  bekezdésben foglaltaktól eltérően
a XIII. Fejezetet is alkalmazni kell. IX. FEJEZET
A HONVÉD TISZTJELÖLTEKRE ÉS HONVÉD ALTISZT-JELÖLTEKRE VONATKOZÓ KÜLÖN SZABÁLYOK
45. Általános jogosultsági szabályok 79. § (1) A  honvéd tisztjelöltre és a  honvéd altiszt-jelöltre e  rendeletnek az  állomány tagjára vonatkozó rendelkezéseit
az e Fejezetben foglalt eltérésekkel, megfelelően kell alkalmazni.
(2) A honvéd tisztjelölt és a honvéd altiszt-jelölt esetében nem alkalmazható a II., a III., a IV., az V., a VI. és a XIII. Fejezet.
46. A VII. Fejezethez kapcsolódó rendelkezések 80. § (1) A  külföldi képzésben részt vevő honvéd tisztjelölt és honvéd altiszt-jelölt esetében a  Honvédség megtéríti
az  indokoltan igénybe vett egészségügyi ellátás külföldön felmerült és igazolt teljes költségének az  Ebtv. alapján
meg nem térített hányadát.
(2) A  tartós külföldi képzésben részt vevő honvéd tisztjelölt esetében a  70.  § (1)  bekezdésének alkalmazása során
az  ellátmány kiszámításához a  7.  melléklet szerinti szorzószámot a  honvédtiszti alapképzésen a  külföldi képzés
időtartama alatt végzett évfolyam alapján kell megállapítani.
X. FEJEZET
A KÖZALKALMAZOTTAKRA VONATKOZÓ KÜLÖN SZABÁLYOK 47. Általános jogosultsági szabályok
81. § (1) Közalkalmazott külföldi munkavégzésére, külföldi kiküldetésére és külföldi tanulmányaira e rendeletnek az állomány
tagjára vonatkozó rendelkezéseit az e Fejezetben foglalt eltérésekkel, megfelelően kell alkalmazni.
(2) Ahol e rendelet
a) ideiglenes külföldi képzést említ, azon közalkalmazott esetében olyan külföldi tanintézetben vagy külföldi
szervezetnél folytatott tanulmányt, képzésen, át- vagy továbbképzésen, tanfolyamon való részvételt kell
érteni, amelynek időtartama az elrendelésekor tervezetten nem haladja meg a 90 napot,
b) ideiglenes külföldi szolgálatot említ, azon közalkalmazott esetében a  90 napot meg nem haladó külföldi
munkavégzést kell érteni,
c) tartós külföldi képzést említ, azon közalkalmazott esetében olyan külföldi tanintézetben vagy külföldi
szervezetnél folytatott tanulmány, képzésen, át- vagy továbbképzésen, tanfolyamon való részvételt kell
érteni, amelynek megszakítás nélküli időtartama az elrendelésekor tervezetten meghaladja a 90 napot,
d) tartós külföldi szolgálatot említ, azon közalkalmazott esetében a 90 napot meghaladó külföldi munkavégzést
kell érteni,
e) állományilletékes parancsnokot említ, azon közalkalmazott esetében a  munkáltatói jogkört gyakorlót kell
érteni,
f ) egészségügyi szabadságot említ, azon közalkalmazott esetében a keresőképtelenséggel járó betegséget kell
érteni,
g) alapilletményt említ, azon közalkalmazott esetében az illetményt kell érteni,
h) szolgálati kötelmet említ, azon közalkalmazott esetében munkaköri kötelmet kell érteni,
i) rész-szolgálatteljesítést említ, azon közalkalmazott esetében részmunkaidőt kell érteni, és
j) szolgálatteljesítési időt említ, azon közalkalmazott esetében munkaidőt kell érteni.
(3) Közalkalmazott esetében nem alkalmazható a 14. § (1) bekezdés b) pontja, a 14. § (6) bekezdése, a 27. §, a 29. §,
a 74. § (4) és (9) bekezdése, továbbá a III., a IV. és az V. Fejezet.
(4) A közalkalmazott tartós külföldi szolgálata esetén a II. Fejezetet, ideiglenes külföldi szolgálata esetén a VI. Fejezetet,
külföldi képzése esetén a VII. Fejezetet kell alkalmazni.
(5) Az állomáshelyen kialakult válsághelyzet esetén a közalkalmazottak részére a miniszter utasításban eseti jelleggel,
határozott időtartamra külön pótlékot állapíthat meg.
48. Az I. Fejezethez kapcsolódó rendelkezések 82. § A külföldi szolgálattal összefüggésben tévesen kifizetett összeg a közalkalmazottól a munka törvénykönyvéről szóló
2012. évi I. törvény (a továbbiakban: Mt.) 286. § (1) és (2) bekezdése szerinti elévülési időn belül, írásbeli felszólítással
követelhető vissza.
49. A II. Fejezethez kapcsolódó rendelkezések 83. § (1) A  7.  § (2)  bekezdésétől eltérően a  közalkalmazott tartós külföldi szolgálat alatti alapellátmányát a  külföldön
betöltött beosztáshoz vagy a fizetési osztályhoz és fizetési fokozathoz az 1. mellékletben meghatározott szorzószám
alapulvételével kell megállapítani.
(2) Az  (1)  bekezdéstől eltérően a  közalkalmazottal feltölthető katonai beosztás ellátására kinevezett közalkalmazott
alapellátmányát a  katonai beosztáshoz rendszeresített rendfokozathoz az  1.  mellékletben meghatározott
szorzószám alapulvételével kell megállapítani.
(3) A  40.  § (3)  bekezdését közalkalmazott esetén azzal az  eltéréssel kell alkalmazni, hogy a  Hvt. 40/A.  §-a szerinti
miniszteri döntést kell figyelembe venni.
50. A VII. Fejezethez kapcsolódó rendelkezések 84. § A 70. § (1) bekezdésétől eltérően a közalkalmazott tartós külföldi képzése alatti ellátmányát a képzés megkezdése
előtt betöltött beosztás vagy fizetési osztály alapulvételével kell megállapítani.
XI. FEJEZET
A KORMÁNYZATI SZOLGÁLATI JOGVISZONYBAN ÁLLÓKRA VONATKOZÓ KÜLÖN SZABÁLYOK
51. Általános jogosultsági szabályok 85. § (1) Kormánytisztviselő és kormányzati ügykezelő (a továbbiakban együtt: kormánytisztviselő) tartós külszolgálatára,
külföldi kiküldetésére és külföldi tanulmányaira a  X. Fejezet rendelkezéseit az  e  Fejezetben foglalt eltérésekkel,
megfelelően kell alkalmazni.
(2) A  miniszter közvetlen alárendeltségébe tartozó külképviseleti szervezeti egységnél foglalkoztatott, tartós
külföldi szolgálatot teljesítő kormánytisztviselő külföldi szolgálattal összefüggő járandóságai tekintetében
a  külképviseletekről és a  tartós külszolgálatról szóló 2016. évi LXXIII. törvény 23–26.  §-a és 1.  melléklete helyett
az e Fejezetben foglalt szabályokat kell alkalmazni.
(3) Ideiglenes külföldi szolgálatot teljesítő kormánytisztviselő esetében nem alkalmazható a 60. § és a 67. § (1) bekezdés
b) pontja.
(4) A  (2)  bekezdés szerinti kormánytisztviselő esetén kihelyező szervnek a  HM, kihelyező vezetőnek a  miniszter
minősül, aki a  kihelyező okiratban állapítja meg a  kormánytisztviselő külszolgálati ellátmányának és átalányköltségtérítéseinek összegét.
52. Az I. Fejezethez kapcsolódó rendelkezések 86. § A  külföldi szolgálattal összefüggésben tévesen kifizetett összeg kormánytisztviselő esetén a  közszolgálati
tisztviselőkről szóló 2011. évi CXCIX. törvény 192.  § (1) és (2)  bekezdése szerinti elévülési időn belül követelhető
vissza.
53. A II. Fejezethez kapcsolódó rendelkezések 87. § (1) A  7.  § (2)  bekezdésétől eltérően a  kormánytisztviselő alapellátmányát a  külföldön betöltött beosztáshoz vagy
a  besorolási osztályhoz és fizetési fokozathoz az  1.  mellékletben meghatározott szorzószám alapulvételével kell
megállapítani.
(2) Az  (1)  bekezdéstől eltérően a  képviselet-vezetői beosztást betöltő kormánytisztviselő alapellátmányát
az  1.  mellékletben az  adott beosztáshoz meghatározott szorzószámnál 0,7-del magasabb szorzószám alapján kell
megállapítani.
54. A VII. Fejezethez kapcsolódó rendelkezések 88. § A  70.  § (1)  bekezdésétől eltérően a  kormánytisztviselő tartós külföldi képzése alatti ellátmányát a  képzés
megkezdése előtt betöltött beosztás vagy besorolási osztály és fizetési fokozat alapulvételével kell megállapítani.
XII. FEJEZET
A MUNKAVÁLLALÓKRA ÉS A HONVÉDSÉG ÁLLOMÁNYÁBA NEM TARTOZÓ SZEMÉLYEKRE VONATKOZÓ
KÜLÖN SZABÁLYOK
89. § (1) A  Honvédség által az  Mt. szerint foglalkoztatott munkavállaló ideiglenes külföldi szolgálatára a  2.  § (2)  bekezdés
e)  pontját, a  61.  §-t, a  62.  §-t, a  63.  § (1)  bekezdés közalkalmazottra vonatkozó rendelkezéseit, a  63.  § (2) és
(3) bekezdését, a 64–66. §-t, a 67. § (1) bekezdés b) pontját, a 67. § (2)–(6) bekezdését, valamint a 81. § (2) bekezdés
b) pontját kell alkalmazni.
(2) A  VI. Fejezetet kell alkalmazni a  Honvédséggel foglalkoztatási jogviszonyban nem álló olyan személyre, akit
a kiküldő kér fel a kiutazó delegáció hivatalos tagjának.
XIII. FEJEZET
A KNBSZ ÁLLOMÁNYÁRA VONATKOZÓ KÜLÖN SZABÁLYOK
55. Általános jogosultsági szabályok 90. § (1) A KNBSZ hivatásos állományú tagjára e rendeletnek az állomány tagjára vonatkozó rendelkezéseit az e Fejezetben
foglalt eltérésekkel, megfelelően kell alkalmazni.
(2) A  KNBSZ közalkalmazotti jogviszonyban álló tagja külföldi szolgálatára és külföldi képzésére a  X. Fejezet
rendelkezéseit az e Fejezetben foglalt eltérésekkel kell alkalmazni.
(3) A KNBSZ főigazgatójára és helyettesére e rendeletet az állami vezetők juttatásaira vonatkozó jogszabály által nem
szabályozott kérdésekben kell alkalmazni.
56. A II. Fejezethez kapcsolódó rendelkezések 91. § (1) A  Hjt. 196.  § (2)  bekezdése alapján beosztásba helyezett állomány az  e  rendeletben meghatározott juttatásokra
és költségtérítésekre jogosult. A  jogosultsági feltételek megállapítását követően részére költségtérítés, illetve
a  külszolgálati ellátmány részeként kiegészítő juttatás állapítható meg, ha elmarad a  betöltött beosztás alapján
megállapított havi nettó juttatása, illetve költségtérítése e rendelet szerinti járandóságaitól. A kiegészítő juttatás és
költségtérítés megállapításának és folyósításának rendjét a KNBSZ főigazgatója intézkedésben határozza meg.
(2) Az állomány 2. § (2) bekezdés b) pontja szerinti tagja és a KNBSZ közalkalmazotti jogviszonyban álló tagja esetében
 1. a 14. § (7) bekezdése szerinti igazolást a KNBSZ egészségügyi szervezeti egységének vezetője állítja ki,
 2. a 14. § (1) bekezdés a)–f ) pont szerinti utazások esetében a KNBSZ főigazgatója intézkedésben szabályozza
az  utazási jegy, az  utazási átalány-költségtérítés vagy a  61.  § és a  64.  § szerinti költségtérítési forma
alkalmazási rendjét,
3. a  16.  § c)  pontja szerinti utazási átalány-költségtérítés átutalásának határidejét a  KNBSZ főigazgatója
határozza meg,
4. a KNBSZ főigazgatója engedélyezhet a 19. § (4) bekezdésében foglaltaktól eltérést,
 5. a  20.  § (2)  bekezdés d)  pontja szerinti állomáshelyektől eltérő állomáshelyen történő bútorbeszerzésről
a KNBSZ főigazgatója dönt,
 6. a  berendezett és berendezés nélküli lakhatási átalány-költségtérítés mértékét a  20.  § (3)  bekezdésétől
eltérően a KNBSZ főigazgatója határozza meg,
 7. a 21. § (1) bekezdés c) pontja szerinti vegyes átalány-költségtérítés mértékét a KNBSZ főigazgatója a  jogos
lakásigény mértékén felüli reprezentációs feladatok miatt arányosan, de legfeljebb 25%-os mértékben
megemelheti,
8. a  technikai biztosítás költsége megtérítésének 21.  § (2)  bekezdés a)  pontja szerinti szükségességét
a KNBSZ főigazgatója állapítja meg,
9. a Honvédség megtéríti a vezetékes telefon bekötésének, valamint a kommunikációs szolgáltatások díját, ha
azt az engedélyező elöljáró döntése szerint szolgálati érdek indokolja,
10. a 19–26. §-ban foglaltakhoz kapcsolódó eljárásrendet a KNBSZ főigazgatója intézkedésben határozza meg,
11. a  KNBSZ állományának (3)  bekezdés szerinti tagja esetén a  24.  § (2)  bekezdését azzal az  eltéréssel kell
alkalmazni, hogy a  24.  § (1)  bekezdés d)  pontja tekintetében is lehet a  képviselet-vezető az  illetékes
logisztikai ellátó szerv által kijelölt személy,
12. a 30. § szerinti kifizetéseknél a KNBSZ főigazgatója engedélyezheti az állomáshelyen a készpénzben történő
kifizetést,
13. a 31. § (3) bekezdése szerinti engedélyezési jogkört a KNBSZ főigazgatója gyakorolja,
14. a tandíjköltséghez történő hozzájárulásról a KNBSZ főigazgatója dönt,
15. a 35. §-ban foglaltak helyett az ellátmányelőleg kifizetésének rendjét a KNBSZ főigazgatója határozza meg,
16. a  35.  § (3)  bekezdése nem alkalmazható, azonban a  35.  § (1)  bekezdése alapján folyósítható
ellátmányelőlegek összege együttesen nem haladhatja meg a  kiküldött kiküldetésének időtartamára
összességében folyósított nettó ellátmány 50%-át,
17. a  37.  §-t azzal az  eltéréssel kell alkalmazni, hogy az  utazási előleg kérelem alapján folyósítható, amelyet
a kiutazást megelőző 8 napon belül kell kifizetni, és
18. a gépjárműhasználat és gépjárműbérlés engedélyezésére és elszámolására a 39. § (6) bekezdésétől eltérően
a KNBSZ főigazgatójának intézkedését kell alkalmazni.
(3) A katonadiplomáciai tevékenységet ellátó, az 1. melléklet szerinti
a) katonai, légügyi, véderő attasék és
b) ezredes vagy alezredes rendszeresített rendfokozatú beosztást betöltő kiküldöttek
esetében a KNBSZ főigazgatója jelöli ki azon személyi kört, akik reprezentációs feladataik miatt rezidenciai ellátásra
jogosultak, és esetükben a 17–21. § helyett a 23–26. §-t kell alkalmazni.
57. A III. Fejezethez kapcsolódó rendelkezések 92. § (1) A  42.  § (1)  bekezdésétől eltérően az  állomány HM rendelet2 185.  § e)  pontja szerinti külföldi szolgálatot teljesítő
tagja esetében az EU-s adatlapot a KNBSZ főigazgatója küldi meg az EU illetékes szervezeti egysége részére.
(2) Az állomány 2. § (2) bekezdés b) pontja szerinti külföldi szolgálatot teljesítő tagja esetében a nemzetközi szervezet
által biztosított ellátáson felül az  állomány tagja szolgálati feladatával összefüggő kiadások elszámolásáról
a KNBSZ főigazgatója dönt.
58. A IV. Fejezethez kapcsolódó rendelkezések 93. § Az  55.  § (10)  bekezdés c)  pontjától eltérően a  technikai biztosítás költsége megtérítésének szükségességét
az állomány 2. § (2) bekezdés b) pontja szerinti tagja esetén a KNBSZ főigazgatója állapítja meg.
59. A VI. Fejezethez kapcsolódó rendelkezések 94. § Az  állomány 2.  § (2)  bekezdés b)  pontja szerinti tagja tekintetében a  67.  § (6)  bekezdése szerinti eljárásrendet
a KNBSZ főigazgatója intézkedésben állapítja meg.
60. A VII. Fejezethez kapcsolódó rendelkezések 95. § (1) Az állomány 2. § (2) bekezdés b) pontja szerinti tagjának külföldi képzésével összefüggésben a Honvédség megtéríti
a  vezetékes telefon bekötésének, valamint a  kommunikációs szolgáltatásoknak a  díját, ha azt az  engedélyező
elöljáró döntése szerint szolgálati érdek indokolja.
(2) Az állomány 2. § (2) bekezdés b) pontja szerinti tagja külföldi képzése tekintetében
a) a  72.  § (3)  bekezdésében és a  73.  §-ban foglaltakhoz kapcsolódó eljárásrendet a  KNBSZ főigazgatója
intézkedésben határozza meg,
b) a 73. § (5) bekezdés c) pontja szerinti engedélyezési jogkört a KNBSZ főigazgatója gyakorolja.
XIV. FEJEZET
ZÁRÓ RENDELKEZÉSEK 96. § Ez a rendelet 2018. július 1-jén lép hatályba.
97. § A  tartós külföldi szolgálatot teljesítők esetén a  külföldi szolgálatot teljesítők egyes járandóságairól szóló
18/2013.  (IX.  5.) HM rendelet (a továbbiakban: HM rendelet3) 2018. június 30-án hatályos rendelkezései alapján
megállapított rendszeres juttatások együttes havi nettó összege, az  EU-beosztást betöltők esetén ideértve
az  EU által folyósított rendszeres juttatások havi nettó összegét is – a  családi átalány-költségtérítésre jogosító
hozzátartozók számának változása miatti csökkenés esetének kivételével – nem csökkenhet.
98. § A 32. §-t a 2018/2019-es tanév kezdetétől kell alkalmazni.
99. § (1) E rendeletet a hatálybalépése előtt megkezdett külföldi szolgálatot teljesítő állomány esetén azzal az eltéréssel kell
alkalmazni, hogy
a) a lakhatási átalány-költségtérítés 2018. évre vonatkozó összegét 2018. július 15-ig kell közzétenni,
b) a  lakhatási átalány-költségtérítés 2018. július hónapra vonatkozó összegét a 30. § (2) bekezdésétől eltérően
2018. augusztus 5-ig kell folyósítani, amelynek számfejtése és kifizetése során a  2018. júniusban kifizetett
lakhatási célú előleg összegét be kell számítani,
c) a  vegyes átalány-költségtérítés 2018. július hónapra vonatkozó összegét a  30.  § (2)  bekezdésétől eltérően
2018. augusztus 5-ig kell folyósítani,
d) a tandíjköltséghez történő hozzájárulások e rendelet hatálybalépése előtt megállapított mértékét a jogosult
erre vonatkozó kérelme alapján felül kell vizsgálni, és
e) részükre – a  b)  pontban foglaltakra tekintettel – a  2018. június hónap vonatkozásában a  HM rendelet3
2018. június 30-án hatályos 22. § (1) bekezdés a) pontja szerinti juttatást kell biztosítani.
(2) A  külföldi szolgálatot 2018. július hónapban megkezdő állomány esetén a  lakhatási átalány-költségtérítés
és a  vegyes átalány-költségtérítés 2018. július hónapra vonatkozó összegét a  30.  § (2)  bekezdésétől eltérően
2018. augusztus 5-ig kell folyósítani.
100. § Hatályát veszti a HM rendelet3. Dr. Benkő Tibor s. k.,
 honvédelmi miniszter